הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 34, 2016-03-14 12:05

תמר זנדברג: שלום לכולם.

תמר זנדברג: צהריים טובים.

תמר זנדברג: שבוע טוב.

תמר זנדברג: בכנסת השבוע מתחיל ביום שני, אז אנחנו אומרים שבוע טוב ביום שני ושבת שלום ביום רביעי.

תמר זנדברג: ברוכות הבאות וברוכים והבאים לישיבת וועדת הסמים והאלכוהול של הכנסת.

תמר זנדברג: הדיון ביוזמת "אור ירוק", תכף נעביר לנציגם את רשות הדיבור כדי להציג.

תמר זנדברג: אני חייבת להגיד שאני נדהמתי.

תמר זנדברג: אני מקבלת בברכה את חבר הכנסת חמאד עמר שבאמת באמת התיק, אולי המרכזי שלו זה הנושא של בטיחות בדרכים.

תמר זנדברג: הוא עומד בראש שדולה בכנסת למאבק בתאונות הדרכים.

תמר זנדברג: אני נדהמתי לגלות שהחוק, שאתה חבר הכנסת חמד עמאר יזמת וחוקקת בשנת 2010, כבר 6 שנים איננו, לא קיים.

תמר זנדברג: למה הוא לא קיים, כי אין אכיפה.

תמר זנדברג: למה אין אכיפה, כי אין את האמצעי הטכנולוגי שיביא לאכיפה, כל כך פשוט.

תמר זנדברג: אני מניחה שגם המשטרה וגם משרד התחבורה וכל ממשלת ישראל ב-2010 בירכה על החקיקה שלך, כי היא נתנה כלים חשובים, אבל הכלי הזה לא מורם מארגז הכלים ולא נעשה בו שימוש.

תמר זנדברג: לפיכך התכנסנו כדי לראות איך אפשר לפתור אולי את סבך האכיפה הזה/היישומי הזה.

תמר זנדברג: אני מבקשת מ"אור ירוק" מנציגה, אתה ראש מחלקת מדיניות ציבורית, להציג את הנושא ואת הנתונים ולאחר מכן נפתח את הדיון.

תמר זנדברג: תודה לכם גם על היוזמה של הדיון הזה ובכלל על הליווי של הנושא.

תמר זנדברג: בבקשה.

<יניב יעקב: לצורך הפרוטוקול, אני יניב יעקב, מנהל תחום מדיניות ציבורית בעמותת אור ירוק.

<יניב יעקב: דבר ראשון, אני רוצה לברך ולהודות לחברת הכנסת זנדברג על קיום הדיון הזה, דיון חשוב מאוד.

<יניב יעקב: כמו שציינת בפתיחה הוא עוסק בחוק שיזם חבר הכנסת חמד עמאר לפני כ-6 שנים.

<יניב יעקב: במילה אחת צריך להתייחס לנושא הזה.

<יניב יעקב: המילה המתבקשת היא 'מחדל'.

<יניב יעקב: מדובר פה על מחדל של המדינה כשבאה הכנסת וחוקקה חוק שהציב את מדינת ישראל בשורה אחת עם המדינות המתקדמות בעולם.

<יניב יעקב: עצם העובדה שקבעו פה אפס אחוז אלכוהול לנהגים צעירים, נהגים מקצועיים ונהגי רכב ציבורי – מדובר בהתקדמות משמעותית מבחינת הבטיחות בדרכים.

<יניב יעקב: אנחנו ב"אור ירוק" קידמנו את המהלך הזה כבר כעשור, באמת שמחנו לראות אותו קורם עור וגידים ושהייתה חקיקה בנושא שהוביל אותה חבר הכנסת חמד עמאר.

<יניב יעקב: כיום 6 שנים אחרי, תמונת המצב היא שיש לנו מדי שנה כ-500 נפגעים בתאונות אלכוהול.

<יניב יעקב: תאונות אלכוהול הן תאונות שבהן אחד הנהגים המעורבים נהג תחת השפעת אלכוהול או סמים.

<יניב יעקב: אנחנו מדברים על מאות נפגעים, מאות תאונות בשנה.

<יניב יעקב: אם אנחנו באים ובודקים את הקהל הייעודי שהחוק אמור להתייחס אליו, אותם נהגים צעירים, אנחנו מדברים, גם בחלוף השנים, על מאות נהגים צעירים שהיו מעורבים בתאונות הללו.

תמר זנדברג: סליחה, האם אפשר להפסיק אותך, רק בנושא הנתונים.

תמר זנדברג: 500 תאונות בשנה שמעורבים בהן אלכוהול או סמים, איך יודעים את זה, סליחה על הבורות, איך יודעים את הנתון הזה?

<יניב יעקב: כ-500 נפגעים, זו מגמת שיפור מסוימת.

<יניב יעקב: הנתונים האלה נמצאים במעקב של הלשכה המרכזית לסטטיסטיקה - - -

תמר זנדברג: לא, אבל איך אוספים את הנתונים האלה, לפי מה יודעים אותם?

<יניב יעקב: למעשה יש רישום כאשר נבדקים נהגים האם היו בהשפעת סמים ואלכוהול.

<יניב יעקב: כלומר, המספר האמתי הוא כל הנראה גבוה בהרבה - - -

חמד עמאר: רק כשקורת תאונה אנחנו יכולים לדעת, כי אותו נפגע נבדק בבית החולים ואז יודעים.

חמד עמאר: בטוח שהמספר הוא הרבה יותר גובה כי אנשים שותים אלכוהול ו- - -

תמר זנדברג: זה ברור.

תמר זנדברג: השאלה שלי היא אחרת.

תמר זנדברג: זאת אומרת, ברור שיותר אנשים שותים אלכוהול, משתמשים בסמים, משתמשים בתרופות שהם לא אמורים להשתמש בהן בנהיגה.

תמר זנדברג: השאלה שלי היא כזאת, האם אנחנו אולי יכולים להעריך, לדעת כמה תאונות נוספות, רק תאונות ולא רק כמה אנשים נהגו וסיכנו את חייהם ואת חיי אחרים, אלא בכמה תאונות היו מעורבים בהן אלכוהול, סמים או תרופות או בכלל מצבים שמעורבים בהם חומרים שמשפיעים על הנהיגה ואנחנו לא יודעים.

תמר זנדברג: האם קיים כזה נתון?

תמר זנדברג: למשל, אנחנו כבר יודעים וזה עלה כאן בוועדה, שתרופות בכלל שיש המלצה רפואית שאין ליטול ולנהוג, זה נכלל בסטטיסטיקה הזאת?

<יניב יעקב: לא.

<יניב יעקב: למיטב ידיעתי לא, צריך לבדוק את זה עם הלשכה המרכזית לסטטיסטיקה.

<יניב יעקב: למיטב ידיעתי מדובר בתאונות בהן בוצעו בדיקות, לרוב מדובר בבדיקות דם ובגלל זה אלו שיעורים מאוד נמוכים של אלכוהול וסמים.

<יניב יעקב: למעשה ההיקף האמתי הוא גדול בהרבה, סביר להניח, אני אשמח אם למשטרה או לגורם אחר יש נתון.

<ארז רבן: יש כאן שני אינדיקטורים.

<ארז רבן: אחד, זה אכיפת של משטרת ישראל כמה היא תופסת תחת השפעת אלכוהול, זה הדבר היחיד שהיא אוכפת.

<ארז רבן: היא לא אוכפת סמים – זה אינדיקטור ראשוני.

<ארז רבן: אינדיקטור שני, כשמדובר בתאונת דרכים, האם הייתה בדיקת דם והאם בדיקת הדם מוכיחה שימוש.

<ארז רבן: אלו שני - - -

תמר זנדברג: זה ברור.

תמר זנדברג: אני שואלת האם בתאונות יש בדיקה- - -

<ארז רבן: בדיקת דם.

תמר זנדברג: תראו, יש כאן שני סוגים של הטיות.

תמר זנדברג: האחת לכיוון המחמיר שאומרת: יש עוד חומרים שאסורים בנהיגה ויתכן שלא נבדקים – זאת שאלה שאני מעלה.

תמר זנדברג: הנחת העבודה שלנו כרגע היא שהם לא נבדקים.

<יניב יעקב: לא נבדקים.

תמר זנדברג: מהצד השני לדוגמה, אנחנו דנו קצת בנושא הזה ואני ארצה לגעת בו, בנושא של קנאביס שנמצא בדם שבועיים-שלושה וארבעה אחרי השימוש כאשר הנהג לא נמצא תחת השפעה, אבל זה נמצא בדמו.

<ארז רבן: לא רק קנאביס, גם סמים סינתטיים שיכולים להשפיע לפעמים שבועיים-שלושה אחר כך.

תמר זנדברג: וזה עולה בבדיקות הדם?

<ארז רבן: אם זה נבדק.

<ארז רבן: הבעיה היא שהנדיפות של הסמים האלה היא הרבה יותר גדולה בשונה מקנאביס שמשאיר, דוקטור אלמוג יוכל להסביר את זה יותר טוב - - -

תמר זנדברג: או.

תמר זנדברג: קיי.

תמר זנדברג: אלה נשארים, אבל סמים סינתטיים נעלמים הרבה יותר מהר.

תמר זנדברג: בסדר גמור, אם כך זה בסדר, אבל - - -

<ארז רבן: אבל ההשפעות שלהם הן השפעות שיכולות לצוץ בבת-אחת.

תמר זנדברג: טוב, את זה נשאיר לרגע בצד כי זה באמת קשה.

תמר זנדברג: סליחה, תמשיך.

<יניב יעקב: חזרה לעניין האלכוהול.

<יניב יעקב: כאמור זה חוק מבורך שבאמת קידם אותנו הרבה.

<יניב יעקב: אחת השאלות שצריכות להישאל היום, לאור העובדה שנציגי המשטרה הציגו לאחרונה שיש מימון למכשירים שאמורים לבדוק את אפס שימוש באלכוהול, אותם ינשופים חדשים, 67 אלף ינשופים שאמורים להירכש.

<יניב יעקב: מאחר והמימון קיים נשאלת השאלה, האם אותם ינשופים כיום יוכלו - - -

תמר זנדברג: כמה מכשירים כאלה?

<יניב יעקב: 67 אלף, למיטב ידיעתי.

<יניב יעקב: אני מניח שנציגי המשטרה - - -

תמר זנדברג: זה המכשירים החדשים.

<ארז רבן: ינשופים ונשיפונים.

<יניב יעקב: ינשופים.

<יניב יעקב: הכוונה כמובן לינשופים שיכולים לבצע בדיקה של אפס אחוז אלכוהול.

<ארז רבן: ינשופים ונשיפונים, אלו שני מכשירים שונים.

<ארז רבן: הינשוף הוא כלי שהקבילות המשפטית שלו היא מוכחת.

<ארז רבן: נשיפון זה משהו אחר, הוא נותן בדיקה ראשונית.

תמר זנדברג: אנחנו מדברים על הינשוף, אבל אנחנו מדברים על ינשופים מסוג מחמיר יותר - - -

<ארז רבן: קביל משפטית.

תמר זנדברג: עם טכנולוגיה שיכולה למדוד החל מאפס אחוז ומעלה, ושהוא קביל משפטית.

<יניב יעקב: נכון.

<יניב יעקב: כאן עולה השאלה האם אותם מכשירים, אני אשמח לדעת מנציגי המשטרה, יוכלו באמת לאכוף את הרמה שנקבעה בחוק של אפס אחוז אלכוהול ובאמת הם יהיו קבילים בבית המשפט.

<יניב יעקב: מעבר לכך, מתי המכשירים הללו יהיו בשטח ויפעלו כולל הכשרה וכולל כל מה שצריך.

<יניב יעקב: אני יכול לומר שאנחנו ב"אור ירוק", אחרי מאבק ארוך מאוד, עמדנו כבר על סף הגשת בג"צ.

<יניב יעקב: אני אנצל את הבמה הזאת להגיד שאנחנו מבחינתו ערוכים לנושא של הגשת הבג"צ היה ואכן זה לא יכנס לפעולה בעתיד הקרוב, כולל לוח זמנים מסודר וידיעה שאכן הולכים לאכוף את החוק החשוב הזה.

תמר זנדברג: תודה רבה.

תמר זנדברג: בבקשה חבר הכנסת חמד עמאר.

תמר זנדברג: אחריו נציגי הרשות לבטיחות בדרכים, נמצאים?

תמר זנדברג: אתם אחריו.

חמד עמאר: אני באמת רוצה להודות ליושבת הראש על קיום הדיון החשוב הזה.

חמד עמאר: אני ביקשתי יותר מפעם לקיים את הדיון הזה בוועדת הכלכלה כי שם חוקקנו את החוק.

חמד עמאר: כל פעם נשיאות הכנסת לא אישרה לי את הבקשה, אז באמת תודה על קיום הדיון החשוב הזה.

חמד עמאר: אני רוצה להגיד לכם, כאשר אנחנו חוקקנו את החוק ב-2010 המשטרה נשאלה, אתם יכולים לבדוק בפרוטוקול, האם יש לה יכולת לבדוק את הנושא.

חמד עמאר: היא אמרה שכן, יש לה את היכולת לבדוק את הנושא ולכן חוקקנו את החוק.

חמד עמאר: אם המשטרה הייתה אומרת שאין אפשרות לבדוק ולבצע את הבדיקה לנהג לא היינו מחוקקים את החוק ולא היינו מקדמים את החוק, כי אתה לא יכול לקדם חוק כשאין אפשרות לאכוף ולבצע אותו.

חמד עמאר: המשטרה נשאלה, נציג המשרד לביטחון פנים נשאל וכולם אמרו: 'יש לנו את האפשרות', גם הרשות הלאומית נכחה בכל הדיונים בחקיקת החוק.

חמד עמאר: החוק, לקח כמעט שנה עד שהגענו למצב שיש אפשרות גם לבדוק אם אותו נהג שם הוא שתה – לדעת אם שתה או לא שתה, לבדוק אפס אלכוהול בדם.

חמד עמאר: אנחנו חוקקנו את החוק ב-2010, העליתי את הנושא יותר מפעם אחת בוועדות.

חמד עמאר: בכל פעם שהגיע קצין משטרה בכיר שאלתי אותו בכל פעם על אכיפה של הנושא.

חמד עמאר: בכל פעם אמרו לי: 'אנחנו אוכפים את החוק'.

חמד עמאר: כל פעם אומרים לי: 'אוכפים את החוק' ולא שלא אוכפים את החוק.

חמד עמאר: בכל פעם אמרתי להם: 'אני תופס שוטרים בדרך, עוצר לידם, מציג את עצמי ושואל את אותם שוטרי תנועה וכולם אומרים לי שלא'.

חמד עמאר: אמרתי את זה תמיד בוועדות כי אני עצרתי ליד שוטרי תנועה ושאלתי אותם.

חמד עמאר: עניין אותי הנושא, אני חוקקתי את החוק ואני רוצה לדעת אם יש או אין אכיפה בנושא ואם מקדמים את החוק שחוקק בכנסת.

חמד עמאר: התברר לי שאני מקבל משוטרי תנועה נתונים מסוימים, מקבל מהקצינים הבכירים נתונים מסוימים אחרים ותמיד אמרו לי 'אנחנו אוכפים את החוק'.

חמד עמאר: לשמחתי, לפני כשבועיים הייתי בגלי צה"ל עם מפקד מתנ"א (משטרת תנועה ארצית), שנינו עלינו לשידור והוא אמר: 'נמצא הכסף, יש כסף של 3 מיליון שקל לרכישת 70 ינשופים שיכולים לבצע את הבדיקה'.

חמד עמאר: יכולים לבצע את הבדיקה, אם יש את הינשופים מוכנים עכשיו אז אפשר להתחיל לבצע את הבדיקה.

חמד עמאר: אנחנו רוצים באמת כוועדה לדעת, כל תאונה היא תאונה, כל הרוג הוא הרוג, כל משפחה שמאבדת נפש, בוועדת הכלכלה אנחנו מקיימים עכשיו דיונים ואני מברך את חבר הכנסת כבל על הנושא, כל פעם הוא מביא משפחה שכולה ושתי משפחות שמספרות את הסיפור שלהן.

חמד עמאר: אנחנו לא יכולים לשבת על הכיסא אחרי שאנחנו שומעים את המשפחות, זה דברים מזעזעים.

חמד עמאר: המשטרה היא כאן, אנחנו צריכים לדעת האם התחילה להיות אכיפה בנושא הזה ומתי תתחיל להיות אכיפה בנושא הזה, כי זה נושא חשוב מאוד.

חמד עמאר: אני לא דיברתי רק על נהגים צעירים, אני דיברתי על נהגים מקצועיים.

חמד עמאר: נהגים מקצועיים הם נהגי האוטובוסים שמסיעים ילדים ומסיעים ציבור, נהגי משאיות שדוהרים עם כלי ששוקל טונות רבות.

חמד עמאר: לכן גם אותם צריך לדעת איפה אנחנו אוכפים.

חמד עמאר: מה להגיד לך גברתי היושבת ראש, כשאנחנו מדברים קיצוץ של יותר מ-50% בשוטרי תנועה, כשאנחנו מדברים על ניידות של 320 ויותר לפני כמה שנים כשהיום יש רק 20 ניידות שמבצעות את הפעילות שלהן בכביש.

חמד עמאר: אני מגיע מהצפון, תאמינו לי שאני מת לראות את הניידת בדרך, אין לי, אני לא רואה אף ניידת.

חמד עמאר: אני נוסע משפרעם לכאן, יותר משעתיים על הכבישים ניידת אחת אני לא רואה, אין כמעט ניידות בכבישים.

חמד עמאר: אתה תמצא אותן במקומות שלא צריכות להיות שם.

חמד עמאר: קיצצו להם את התקציב ואת מספר השוטרים ואת מספר הניידות בצורה דרסטית.

חמד עמאר: אני מקווה שהשר לביטחון פנים, שהמפכ"ל החדש שאמר באחת הוועדות שהיינו, שהם יתקנו את הנושא הזה.

חמד עמאר: אני מקווה שהם יתקנו.

חמד עמאר: שוב, תודה לך על קיום הדיון החשוב הזה.

תמר זנדברג: תודה רבה, המון תודה.

תמר זנדברג: הרשות הלאומית לבטיחות בדרכים.

תמר זנדברג: אחריה ביטחון פנים ומשטרה, אנחנו נרצה מכם קודם כל לשמוע מה המצב החוקי הקיים ואחר כך כמובן תשובות למצב שעלה פה.

תמר זנדברג: בבקשה.

<רחל גולדווג: שלום.

<רחל גולדווג: אני רוצה להביא - - -

תמר זנדברג: רק תציגי את עצמך לפרוטוקול.

חמד עמאר: סליחה גברתי, רק לשאול, בצה"ל יש את הינשופים האלה שיש להם את היכולת לבדוק?

<ארז רבן: אנחנו משתמשים בעיקר ביכולות של משטרת ישראל.

<ארז רבן: אנחנו מבצעים, בהמשך, בחלק שלי אני אסביר מה אנחנו עושים.

תמר זנדברג: מאה אחוז.

תמר זנדברג: בבקשה.

<רחל גולדווג: אני רחל גולדווג, מנהלת אגף מחקר ברשות הלאומית לבטיחות בדרכים.

<רחל גולדווג: אני רוצה להביא לכאן ממצאים של מחקרים שביצענו.

<רחל גולדווג: אחד בוצע לפני מספר שנים על ידי מכון גרטנר - - <קריאה:> הם פה- - -

<רחל גולדווג: היי, - - - <קריאה:> מה, לא ראיתם אותם?

<רחל גולדווג: לא.

<רחל גולדווג: נכנסתי ככה, אני אצטט בסדר - - -

תמר זנדברג: מאה אחוז, תביאי דברים בשם אומרם.

תמר זנדברג: בבקשה.

<ברחל גולדווג: בדקו את כל הנהגים שהגיעו לבתי החולים שנפגעו קשה.

<ברחל גולדווג: מצאו של-14.5% היה בדמם רמת אלכוהול - - -

תמר זנדברג: כל שהיא.

<רחל גולדווג: מעל המותר בחוק, לכל הגילאים.

<רחל גולדווג: כמובן שהמספר הזה שונה מאוד מאשר ה-2%-3% שאנחנו בשנים האחרונות יודעים לפני נתוני המשטרה.

<רחל גולדווג: עוד דבר שמצאנו, לקראת סילבסטר בשנה האחרונה, דצמבר 2015, היה סקר.

<רחל גולדווג: שאלנו צעירים בגילאי 17 עד 34 אם הם שתו לפני שנהגו.

<רחל גולדווג: 20% דיווחו שהם שתו משקה אלכוהולי ואחר כך נהגו, אחד מתוך חמישה.

<רחל גולדווג: עוד 40% אמרו שהם החליטו לא לנהוג אחרי שהם שתו.

<רחל גולדווג: יש איזו תרבות של שתיית אלכוהול, חלק באמת לא נוהגים אחר כך וחלק בכל אופן עדיין נוהגים.

<רחל גולדווג: הנושא של נהג תורן הוא כן נושא שעובר אליהם.

<רחל גולדווג: נהגו לא נהגו, בכל אופן 55% דיווחו שהם נוהגים לקבוע נהג תורן בכל אחת מהיציאות לבילוי.

<רחל גולדווג: יש איזו מודעות לנושא, מודעות לא לרגע, אבל בכל אופן יש לאן לשאוף.

תמר זנדברג: יש לי שאלה, המצב החוקי היום, לפי החוק שלך ובכלל לפי החוקים שקדמו לו, מה הוא מאפשר?

תמר זנדברג: בעצם לא מאפשר שום רמה של אלכוהול בדם - - -

<סימונה זילבר: אולי אני אסביר את המצב החוקי?

תמר זנדברג: בבקשה.

<סימונה זילבר: הנהיגה בשכרות היא - - -

תמר זנדברג: רק שם ותפקיד לפרוטוקול.

<סימונה זילבר: עורכת הדין סימונה זילבר, ראש תחום חקיקה של אגף התנועה.

<סימונה זילבר: הנהיגה בשכרות היא עבירה לפי פקודת התעבורה שדינה מאסר שנתיים.

<סימונה זילבר: בצמוד לעבירה הזאת יש גם עונש כפילת מינימום של שנתיים.

<סימונה זילבר: העבירה היא אחת החמורות בפקודת התעבורה.

<סימונה זילבר: הגדרה של שיכור בפקודת התעבורה היא בין היתר הגדרה של מי שנמצא אלכוהול בגופו במידה שקבע שר התחבורה.

<סימונה זילבר: המידה שנקבעה בתקנות התעבורה לכלל הנהגים היא 240 מיקרוגרם בליטר אוויר נשוף, או 50 מיליגרם אלכוהול ב-100 מילימטר דם.

<סימונה זילבר: - - -

תמר זנדברג: זה למבוגרים.

<סימונה זילבר: זה המידה שחלה על כלל האוכלוסייה כאשר - - -

תמר זנדברג: סברי את אוזננו פחות או יותר, לאדם מבוגר עם מידות, עם משקל גוף ממוצע באיזה כמות מדובר?

<סימונה זילבר: פשוט זה לא עובד כך.

תמר זנדברג: סתם, בערך.

<סימונה זילבר: לא עובד ככה.

<סימונה זילבר: אולי יסביר את זה דוקטור אלמוג, זה פשוט לא עובד כך.

תמר זנדברג: אם אני רוצה לתרגם את המיקרוגרם ואת המילימטר הזה לאדם הסביר, לאדם המבוגר בעל משקל גוף ומידות ממוצעות פחות או יותר, על מה מדובר, האם זה אוסר שתייה בכלל, האם זה מאפשר משקה אחד, מאיזה סוג, כמה אחוז אלכוהול בערך?

תמר זנדברג: לא שזה נותן היתר ללכת לשתות את זה ואז: 'זה מה שאמרו לי בוועדה'.

תמר זנדברג: פחות או יותר לסבר את אוזננו, במה מדובר?

<שלמה אלמוג: מדובר שריכוז הזה אפשר להגיע בשתייה של מנה וחצי של משקה.

<שלמה אלמוג: מנה וחצי של משקה אומר, 1.5 פחיות בירה, 1.5 כוסות יין, 1.5 כוסיות של משקה חריף מהסוג של ויסקי וכו'.

תמר זנדברג: או.

תמר זנדברג: קיי, תודה.

תמר זנדברג: כן, תמשיכי.

<סימונה זילבר: רק כדי להשלים את זה.

<סימונה זילבר: הרף שנקבע של 0.5 זה על פי המלצה של ארגון הבריאות העולמי, זה יצא גם במיקום המרכזי של מרבית המדינות העולם, אלה שאין לזה זירו טולרנס שהולכות לפניו.

<דודי דויטש: רק להבין, שהרבה אנשים בכמות הרבה יותר נמוכה מהתקן - - -

תמר זנדברג: ברור, ברור, אין בכך - - -

<דודי דוטיש: מכאן הסכנה לקבוע את השיעור הרף - - -

תמר זנדברג: זאת לא המלצה לשתייה ונהיגה, להפך, אבל צריך לדעת פחות או יותר.

<סימונה זילבר: נדבר על הינשוף ועל כל - - -

תמר זנדברג: רגע, שנייה.

תמר זנדברג: זה המצב הסף לכל אדם?

<סימונה זילבר: 240.

<סימונה זילבר: המשטרה, בינשוף שיש בידה היום אוכפת מסף של 290 ולא 240 כמו שקבוע בחוק.

<סימונה זילבר: 290 זה סף שאושר בפסיקה של בתי המשפט אחרי טענות שהסף צריך להיות הרבה יותר גבוה.

<סימונה זילבר: הייתה טענה שהסף צריך להיות 400.

<סימונה זילבר: בבית משפט לתעבורה בירושלים התקבל ובמחוזי, זה חזר ל-290.

תמר זנדברג: הסיבה להבדל בין 290 ל-240 זה בגלל איזה טווח טעות - - -

<סימונה זילבר: בגלל טווח זהירות שרוצים לנקוט בו.

<סימונה זילבר: המשטרה - - -

חמד עמאר: זה לא חוק, זה פסיקה של בית המשפט.

<סימונה זילבר: טווח הזהירות של המשטרה מ-240 הוא ל-290, היה ניסיון לעלות את זה ל-400, בית המשפט קיבל את עמדת המשטרה שהמכשיר מהימן - - -

תמר זנדברג: זה מבחינת הינשופים, אבל זה לא דין - - - <קריאה:> מבחינת נהגים צעירים.

תמר זנדברג: עוד לפני נהגים צעירים.

תמר זנדברג: אם קרתה תאונה ויש בית חולים שמעורב והגענו למצב של בדיקת דם, כאן אפשר לקבוע בוודאות את הסף, נכון?

<סימונה זילבר: יש הבדל בין בדיקות שהן באוויר ויש הבדל בדיקות - - -

<דודי דוטיש: יש סף אקוויוולנטי, בדיקת דם מול אוויר, כמה זה?

תמר זנדברג: לצורך העניין, אם חס וחלילה הייתה תאונה ונעשתה בדיקת דם אז אפשר להגיע לרמה המדויקת.

תמר זנדברג: אם לא הייתה תאונה מדובר בבדיקה שגרתית כמו בסילבסטר או סתם בדיקה שגרתית של המשטרה.

<סימונה זילבר: שתיהן אמינות, גם זו רמה מדויקת.

<דודי דוטיש: גם האוויר מדויק.

<סימונה זילבר: מדויק מאוד.

תמר זנדברג: אה, זה למה יש את הסף, למה לא נאכפת הרמה הקבועה בחוק?

<סימונה זילבר: יש בערך 50 עמודי פרוטוקול מדעיים בהחלטה של בית המשפט בעניין של עוזרי, - - -

תמר זנדברג: תסכמי אותם במשפט.

<סימונה זילבר: איזה - - -

תמר זנדברג: בגלל טווח טעות טכנולוגית.

תמר זנדברג: או.

תמר זנדברג: קיי.

<סימונה זילבר: סטטיסטיקה ו- - -

<עמי רוטמן: זה לא קיים לגבי הדם, זה קיים רק לגבי האוויר.

תמר זנדברג: זאת הייתה השאלה שלי.

תמר זנדברג: יפה.

<סימונה זילבר: בדיקות הדם נעשות במעבדה הטוקסיקולוגית של תל השומר והבדיקה היא חד-חד-ערכית, אפשר להגיד - - <קריאה:> שזה 50 שבחוק או - - -

תמר זנדברג: מאה אחוז, את יכולה להמשיך.

<סימונה זילבר: האכיפה בדם היא מ-50.

<סימונה זילבר: התיקון שנעשה בחוק האוכלוסיות המיוחדות, נקרא לו, עבר בדצמבר 2010.

<סימונה זילבר: התיקון הזה מתייחס לכמה קבוצות אוכלוסייה מיוחדות: נהג חדש, נהג מתחת לגיל 24, נהג רכב מסחרי, רכבים כבדים ורכבים של רכב ציבורי.

<סימונה זילבר: לגביהם נקבע רף שונה, זה לא אפס סובלנות כך שהשימוש במונח הוא לא מדויק.

<סימונה זילבר: הרף שנקבע הוא 50 מיקרוגרם בליטר אוויר נשוף ו- 10 מיליגרם ב-100 מילימטר - - -

תמר זנדברג: שזה שווה ערך?

<סימונה זילבר: 50 במקום 240 ו- 10 במקום 50 - - -

תמר זנדברג: מה זה, זה שלוק או כלום?

<שלמה אלמוג: זה בערך קצת פחות מחצי פחית.

חמד עמאר: אני גם זוכר למה קבענו את זה.

חמד עמאר: אנחנו קבענו את זה בגלל יצאת שבת, מוצאי שבת.

חמד עמאר: אני זוכר כמו היום.

חמד עמאר: קבענו את זה בגלל שאמרו שבשבת ומוצאי שבת אם רוצים לשתות משהו בשביל הכיף, אני לא מכיר את זה, אני לא עושה את זה, קבענו את הרף הנמוך הזה.

חמד עמאר: אמרו שזה - - -

<שלמה אלמוג: דה-פקטו זה אפס.

<סימונה זילבר: זה לגבי המצב המשפטי.

<סימונה זילבר: מה קורה בפועל - - -

תמר זנדברג: רגע, רגע, סליחה שאני מפסיקה אותך, אבל עוד לפני.

תמר זנדברג: אם אני לא טועה, זה ממש בתור אזרחית שנוסעת ומאזינה לרדיו, יש תשדיר, נדמה שלכם ברשות, שאומר: 'החוק שונה ומעכשיו מדובר באפס ולכן אל תשתו בכלל וזה, וזה - - -

<עמי רוטמן: נכון, כי אמרנו דה-פקטו זה אפס.

תמר זנדברג: אבל מדובר בחוק של אוכלוסיות מיוחדות.

<עמי רוטמן: כן, כי אין חוק אחר.

תמר זנדברג: וזה נאמר בתשדיר או השארתם את זה - - -

<עמי רוטמן: נאמר: נהגים צעירים, נהגים מקצועיים - -

תמר זנדברג: אה, זה נאמר בתשדיר.

<עמי רוטמן: זה נאמר חד-משמעית.

<עמי רוטמן: אגב, ביננו זה בסדר שכולם יחשבו שאסור, אבל נאמר:

<עמי רוטמן: נהגים צעירים ונהגים מקצועיים.

<עמי רוטמן: הכותרת הייתה ונשארה "אפס סובלנות".

תמר זנדברג: בסדר.

תמר זנדברג: תמשיכי עכשיו לגבי המצב בפועל.

תמר זנדברג: יש לנו חוק ומאז - - -

<סימונה זילבר: זה אפס סובלנות, אבל עדיין צריך לעמוד בקריטריונים מסוימים שקבועים בחוק.

תמר זנדברג: בסדר, יש קריטריונים בחוק, החוק הוא מ-2010.

<סימונה זילבר: אז מה קרה, החוק עבר בדצמבר 2010, אגף התנועה יצא לתהליכים שהם גם טרום מכרזים ואחר כך תהליכי מכרזים כדי לברר - - -

תמר זנדברג: כשחברי כנסת רוצים להסביר למה משהו לא קרה, אז משתמשים בדצמבר בשנה שזה קרה.

תמר זנדברג: כאילו, אם זה קרה בסוף השנה.

תמר זנדברג: זה לא לך, זו אמירה כללית.

תמר זנדברג: תמיד זה קרה בדצמבר 2014, בדצמבר 2015.

תמר זנדברג: חודש דצמבר הוא חודש רווי פעילות, זה כדי להראות שזה היה בסוף השנה.

<סימונה זילבר: אני גם אוכל להגיד מה עשינו באוקטובר אחר כך.

<סימונה זילבר: זאת אומרת, - - -

תמר זנדברג: כן, עדיין מדובר מלפני חמש וחצי שנים, לא שש.

<סימונה זילבר: אני פשוט רוצה לדייק.

<סימונה זילבר: אמרתם שהכלי לא הורם מהארגז הכלי הורם מהארגז.

<סימונה זילבר: זה תהליך שנמצא בהתהוות.

<סימונה זילבר: אנחנו - - -

תמר זנדברג: 5.5 שנים?

<סימונה זילבר: אז אני אסביר, או.

<סימונה זילבר: קיי.

<סימונה זילבר: התהליך של ברור מי הספק שיכול לתת את הכלי, לתת את כלי העבודה, החל באוקטובר 2012.

<סימונה זילבר: התקן הישראלי אושר באוקטובר 2013 – זו עבודה של מכון התקנים.

<סימונה זילבר: המכשיר הספציפי נבדק מנובמבר 2013 במכון התקנים על מנת לקבל תו תקן.

<סימונה זילבר: זאת אומרת, קביעה שהמכשיר שהמשטרה רוצה להפעיל עומד בתקן הישראלי שנקבע באוקטובר 2013.

<עמי רוטמן: כל זה במימון הרשות.

<עמי רוטמן: אנחנו רצינו לקדם תהליכים ולזרז, אז את התקן הזה אנחנו מימנו כדי שלא יהיו חסמים בירוקרטים מיותרים.

<סימונה זילבר: אנחנו לא יכולים להביא מכשיר שעובד - - -

תמר זנדברג: בסיפור המתח הזה אנחנו עומדים עכשיו 3 שנים מיום כניסת החוק לתוקף, הגענו לסוף 2013.

תמר זנדברג: כן, ואז - - -

<סימונה זילבר: אנחנו בבדיקות.

<סימונה זילבר: אנחנו מנובמבר 2013 בעבודה מול מכון התקנים בבדיקות של התקן.

<סימונה זילבר: התקן נמצא כעת בבדיקות אחרונות, בימים אלה בקו הייצור.

תמר זנדברג: די, נו.

<סימונה זילבר: אבל, זה מה שיש.

<סימונה זילבר: או.קיי.

<סימונה זילבר: המכשיר הוא לקראת אישור ולקראת קבלת תו תקן.

<סימונה זילבר: זה מבחינת - - -

תמר זנדברג: את רוצה להגיד לי שלוקח 3 שנים במדינת ישראל לקבל תו תקן ועד אז, סליחה על זה, אבל אנשים ימשיכו להיהרג בכבישים?

<סימונה זילבר: אני נותנת לך את העובדות, את הפרשנות אני משאירה לכם.

<סימונה זילבר: אני גם יכולה להגיד לכם מה אנחנו עשינו במקביל בזמן, ברמת אכיפה.

<סימונה זילבר: read my lipst

תמר זנדברג: רגע, קודם רגע לגבי, או.

תמר זנדברג: קיי, אנחנו בימים האחרונים של, ועכשיו מה, תוך כמה זמן, מתי את יכולה להגיד לנו read my lipst?

תמר זנדברג: בחודש דצמבר 2016 - - -

<סימונה זילבר: אני לא עומדת בחודש, אני מקווה שהשנה יסתיימו הבדיקות, יינתן תו תקן - - -

חמד עמאר: עדיין לא נגמרו הבדיקות?

תמר זנדברג: נו, די.

תמר זנדברג: עדיין לא נגמרו הבדיקות?

<סימונה זילבר: אמרתי, המכשיר עדיין לא קיבל תו תקן והוא בבדיקות בקו הייצור, בקו הייצור של היצרן.

<סימונה זילבר: זו העבודה של מכון התקנים.

חמד עמאר: מפקד מתנ"א אמר לי לפני שבועיים: 'אנחנו רוכשים 70 מכשירים, יש תקציב'.

חמד עמאר: שכאמרתי לו: 'הרשות הלאומית נתנה את התקציב' הוא אמר: 'לא, התקציב לא מהרשות הלאומית לבטיחות בדרכים'.

חמד עמאר: כך הוא אמר בשידור, אני זוכר את זה.

תמר זנדברג: החברה הזו שעובדים מולה - - -

<סימונה זילבר: "דרגר".

<סימונה זילבר: זו החברה שסיפקה גם את הינשוף הנוכחי.

תמר זנדברג: היא מייצרת ומוכרת את הינשופים האלה במקומות אחרים בעולם, הם עובדים והם יעילים והכול בסדר - - -

<סימונה זילבר: נכון.

<סימונה זילבר: מכאן טילי טילים של מילים שנכתבו על ידי בתי המשפט לתעבורה מצפת ועד אילת על זה צריך תקן וצריך תו תקן ולכן אנחנו עובדים - - -

תמר זנדברג: אבל למה לוקח 3 שנים וזה עדיין לא נגמר לאשר תקן למוצר שהוא כבר בעולם?

תמר זנדברג: זה לא משהו ניסיוני.

<שלמה אלמוג: אני רוצה להסביר.

<שלמה אלמוג: גברתי, - - -

<סימונה זילבר: אני לא אתן תשובות במקום מכון התקנים גם.

<שלמה אלמוג: אני ליוויתי את התהליך הזה עד הסוף מתחילתו.

<שלמה אלמוג: כל מה שסימונה אומרת זה נכון.

<שלמה אלמוג: הבדיקה של מכון התקנים לא נעשית בארץ, היא נעשית באירופה.

<שלמה אלמוג: היא לא נעשית ב"דרגר", "דרגר" הוא היצרן.

<שלמה אלמוג: היצרן בא ואומר: 'זה המכשיר' וזה המכשיר שמדינת ישראל החליטה לקנות.

<שלמה אלמוג: אחר כך, בגלל שהיו הרבה ריקושטים בבתי משפט על כך שאת המכשיר הקודם הכניסו קצת בצורה עקומה - - -

תמר זנדברג: מאיזו בחינה עקומה?

<שלמה אלמוג: מבחינה זו שזה עבר איזו פרוצדורה, פרוצדורה שהיא מקובלת של מתי שר חותם שהמכשיר נכנס לתוקף במדינת ישראל.

תמר זנדברג: מה אתה רוצה להגיד לנו, שהייתה פרשת האפוד הצהוב בעניין הזה?

<שלמה אלמוג: לא.

<שלמה אלמוג: תקשיבי - -

<דודי דוטיש: הייתה בעיה של אמינות.

<דודי דוטיש: - - בא ואומר שהמכשיר אמין - - <קריאה:> אז איך כולם בודקים?

תמר זנדברג: רגע, רגע, רגע.

תמר זנדברג: המכשיר הזה - - -

<שלמה אלמוג: תני לי חמש דקות אוטוסטרדה ואז תשאלי את כל השאלות.

תמר זנדברג: לא, סליחה רגע, אני חייבת לעצור אותך כבר בשלב הזה.

תמר זנדברג: המכשיר הזה, אני מבינה שיצרן שמייצר גם את המכשירים שבשימוש היום - - -

<שלמה אלמוג: ברור.

תמר זנדברג: היה הליך מכרזי?

<שלמה אלמוג: ברור.

תמר זנדברג: בשלב הקודם ובשלב הזה, האומנם?

<שלמה אלמוג: כן.

תמר זנדברג: או.

תמר זנדברג: קיי.

תמר זנדברג: יש עוד יצרנים של הדברים האלה בעולם?

<שלמה אלמוג: יש עוד הרבה יצרנים.

תמר זנדברג: איך נבחר דווקא זה ואיך קרה שהוא נבחר פעם שנייה בהליך מכרזי נוסף אם הייתה בעיה כלשהי?

תמר זנדברג: בעיית אמינות כזאת או אחרת.

<סימונה זילבר: לא הייתה בעיית אמינות.

<שלמה אלמוג: כי הוא הטוב ביותר.

תמר זנדברג: אם הוא הטוב ביותר, אתה אמרת.

<סימונה זילבר: לא הייתה בעיית אמינות.

<סימונה זילבר: היו טענות של סנגורים בבתי משפט לתעבורה שניסו לזכות את הלקוחות שלהם מעונש חמור, אחד החמורים בפקודת התעבורה, שנתיים פסילה על נהיגה בשכרות.

תמר זנדברג: שתקפו את המכשיר.

תמר זנדברג: או.

תמר זנדברג: קיי.

תמר זנדברג: זה שזה טוב זה בסדר, אבל נשאלת השאלה.

תמר זנדברג: רגע, הפסקתי את פרופסור אלמוג, אני מתנצלת.

חמד עמאר: אני רק רוצה להגיד כי אני חייב לרוץ לוועדה אחרת.

חמד עמאר: אני חייב להגיד שני משפטים.

חמד עמאר: אני רוצה להגיד לכם, אני שומע כאן ואני נדהם.

חמד עמאר: כשאני שומע את מפקד מתנ"א בתקשורת מדבר, כאשר הוא ואני מנהלים את השיחה ביחד בגלי צה"ל, הוא אומר: 'נמצא הכסף לקנות 70 ינשופים'.

חמד עמאר: כאן אני שומע את המשטרה שאומרת 'אין תו תקן'.

חמד עמאר: כשאני אומר שהחוק עבר בדצמבר 2010, אני הגשתי אותו והוא עבר בטרומית בנובמבר 2009 – הוא עבר בטרומית.

חמד עמאר: היה לכם שנה להכין את עצמכם, להכין את המכשיר המתאים לבדיקות.

חמד עמאר: בוועדה גם לא התנגדתם, לא אמרתם בכלל שאין לכם מכשיר שיכול לבדוק.

חמד עמאר: אנחנו חוקקו חוק כשידעתם שמחוקקים חוק כזה ולא עשיתם כלום, זה מזעזע.

תמר זנדברג: חבר הכנסת חמד עמאר, יושב מאחוריך ניתאי ענבי כתב התחבורה של גלי צה"ל שהביא את הסיפור, אני בטוחה שעכשיו לתכנית מה בוער עם רזי ברקאי, אני בטוחה שכל המאזינים הולכים לשמוע שמה שאמר מפקד משטרת התנועה לציבור זה לא בדיוק המצב.

חמד עמאר: נכון, הוא דיבר איתי.

חמד עמאר: אני אמרתי לו שהכסף נמצא דרך הרשות הלאומית לבטיחות בדרכים, הוא אמר לי:: 'לא, הכסף לא נמצא מהרשות, הוא מהמשרד לביטחון פנים'.

תמר זנדברג: הוא אמר שיש מכשירים בקנייה ואת אומרת שהתקן לא אושר - - -

חמד עמאר: לא אושר ואולי עד סוף השנה הוא יאושר.

חמד עמאר: תודה רבה, אני חייב לרוץ לוועדה אחרת.

תמר זנדברג: אני אעדכן אותך.

תמר זנדברג: סליחה פרופסור אלמוג.

תמר זנדברג: אני ממש מתנצלת.

תמר זנדברג: אנחנו נחזור אליכם, לברר וללבן את הנקודה.

<שלמה אלמוג: יש פה כמה נקודות שצריך ללבן אותן כי כמו שזה נשמע, כמו שהיא הציגה והיא הציגה את זה נהדר.

<שלמה אלמוג: זה נשמע מאוד לא טוב.

<שלמה אלמוג: הנה עובדה, כולם מתרוממים, צועקים וכו'.

<שלמה אלמוג: אבל, צריך להבין שאנחנו לא הגורם היחיד שמשחק בתוך מגרש המשחקים הזה.

<שלמה אלמוג: מה שקרה במדינת ישראל זה דבר שלא קרה בשום מדינה בעולם.

<שלמה אלמוג: תאמינו לי, אני עוקב אחרי זה במדינות אירופה, ארה"ב, בשום מדינה זה לא קרה, במדינת ישראל זה כן קרה.

<שלמה אלמוג: מכשיר שמוכר כמכשיר ראייתי בכול העולם, בכול העולם מקבלים את הדטא כמו שהיא, מה שהמכשיר מוציא זה מה שמתקבל.

<שלמה אלמוג: ברוב העולם עובדים במכשיר הגרמני הזה שנחשב לטכנולוגיה הכי הכי מתוחכמת ומשוכללת שנותנת את התוצאות, באמת הכי טובות שאפשר, ובמדינת ישראל בבתי משפט סנגורים, זה בסדר כי זה התפקיד שלהם, אבל מה שהם עשו, הם ניסו לעלות בו הרבה הרבה מאוד פגמים.

<שלמה אלמוג: הפגמים הללו, לא תמיד התשובות שניתנו על ידי אנשי המדע ואנשי המשטרה ועל ידי היצרן הגרמני מחו"ל שבא במיוחד לארץ, לא תמיד שכנעו עד הסוף את השופטים.

<שלמה אלמוג: השופטים מסתכלים על זה בדרך ראייה משפטית ולא מדעית.

<שלמה אלמוג: השורה התחתונה הייתה, אמרו: 'או.

<שלמה אלמוג: קיי, בגלל שיש לנו איזו אי וודאות מסוימת לגבי פריט א', ב' ו-ג' והכול' אז החליטו לשים רף יותר גבוה ואת המכשיר לאשר ולהכניס אותו ארצה.

תמר זנדברג: אין בעיה.

תמר זנדברג: עד כאן הכול טוב ויפה.

<שלמה אלמוג: רגע, שנייה, שנייה.

<שלמה אלמוג: אלא מה, לא הייתה במדינה תשתית שבה אפשר להכניס מכשיר חלק.

תמר זנדברג: מה זאת אומרת 'תשתית'?

<שלמה אלמוג: תשתית.

<שלמה אלמוג: מה זאת אומרת 'תשתית', זאת אומרת שיהיה נוהל מסודר איך מכניסים מכשיר למדינת ישראל, איפה הוא נבדק, שיהיה לו תו תקן וכו' וכו', למרות שיש לו תו תקן בינלאומי.

<שלמה אלמוג: הוא עומד בתקינה הכי מחמירה בעולם של מכשירים ראייתיים לבדיקת נשיפה.

<שלמה אלמוג: המכשיר הזה עבר הרבה מאוד מכשולים.

<שלמה אלמוג: מכשולים שאי אפשר היה לדמיין שבאמת קרו וזה הזוי.

<שלמה אלמוג: רק במדינת ישראל זה קרה.

תמר זנדברג: הזוי, שלוש שנים, עברו חמש שנים, עברו שש שנים, מה קורה?

<סימונה זילבר: הכוונה היא שהיום רוצים לעשות את זה נכון ובצורה מסודרת - - -

תמר זנדברג: מה זה היום, זה שש שנים.

<סימונה זילבר: היו שנים של דיונים בבית משפט לגבי המכשיר החדש.

תמר זנדברג: ו-?

<שלמה אלמוג: מה שקרה, המכשיר הזה, הייתה וועדה שקבעה איזשהו תקן ישראלי כי בתי המשפט אמרו: 'אם יהיה תקן ישראלי לא יהיו כל הוויכוחים האלו'.

תמר זנדברג: מאה אחוז, אבל אנחנו אחרי, קבענו את התקן, הכנסנו - - -

<שלמה אלמוג: מה שקרה, ברגע שהיה תקן - - -

תמר זנדברג: היה סיפור מותח.

תמר זנדברג: הקשבנו בקשב רב, עברו שש שנים.

<שלמה אלמוג: נקבע תקן ולאחר מכן, צריך עכשיו מכון התקנים לבוא ולהגיד שהמכשיר המסוים הזה מהדגם המסוים הזה שנכנס ארצה עומד בתקן הישראלי.

<שלמה אלמוג: מדינת ישראל לא מסוגלת לבדוק אותו על פי התקן הבינלאומי.

<שלמה אלמוג: יש מקומות בעולם שיש להם קווי מעבדה - - -

תמר זנדברג: אבל פרופסור אלמוג, שמענו את הסיפור הזה.

תמר זנדברג: באמת שמענו אותו.

תמר זנדברג: אתה יודע מה, אפילו נניח - - -

<שלמה אלמוג: את רוצה שאני אתקדם?

תמר זנדברג: כן, אני רוצה שתתקדם מהנקודה הזאת והלאה.

<שלמה אלמוג: המכשיר הגיע, כמו שהיא אמרה, ב-2013 הגיע להולנד לבדיקה.

<שלמה אלמוג: מעבדה שמכון התקנים לקחה אותה כ-outsourcing.

<שלמה אלמוג: הוא עבר את המבחנים, במבחן אחד הוא נכשל.

<שלמה אלמוג: כשישבנו לבדוק הכיצד, הסתבר שהתקן הבינלאומי היה שגוי ולא שהמכשיר לא בסדר - - -

תמר זנדברג: או.

תמר זנדברג: קיי, וכל זה קרה ב-2013.

<שלמה אלמוג: לא, אבל זה תהליך.

<שלמה אלמוג: זה תהליך שלוקח זמן.

<שלמה אלמוג: היה צריך לכנס את הוועדה הבינלאומית כדי שתתקן את - - -

תמר זנדברג: אני לא אומרת שהוא לא צודק.

תמר זנדברג: אני רק אומרת - - -

<שלמה אלמוג: רגע, רגע, סליחה.

<שלמה אלמוג: כדי שתתקן את אותה שגיאה בתקן הבינלאומי כי בלי זה מכון התקנים לא יכול היה לתת אישור שהמכשיר הזה עומד בתקן הישראלי, כי התקן הישראלי הוא התקן שאומץ כתקן בינלאומי כמו שכל המדינות הנאורות עושות, לכן זה התעכב.

תמר זנדברג: נהדר, ועכשיו?

<שלמה אלמוג: עכשיו, אני לא יודע מה קרה בחצי שנה או בשנה האחרונה.

<שלמה אלמוג: אבל, אבל, אחרי שהוועדה הבינלאומית אישרה והוציאה תיקון לתקן, אז אותה מעבדה בהולנד שבודקת את המכשיר, עכשיו היא בודקת אותו על פי התקן המתוקן.

<שלמה אלמוג: זה לוקח זמן כי זה תלוי בכל כך הרבה גורמים בינלאומיים שאין לנו שליטה עליהם בכלל.

<שלמה אלמוג: בעצם השאלה הייתה צריכה להיות מופנית, איך מעבדה בהולנד שעושה את הבדיקות הללו באופן תדיר וסדיר לכל מדינות העולם, למה זה לקח לה 3.5 שנים.

תמר זנדברג: נו?

<שלמה אלמוג: הסיבה היא בגלל שככה הם עובדים - - -

תמר זנדברג: מי עובד?

<שלמה אלמוג: ככה עובדים, ככה עובדת אותה מדינה, ככה עובדת אותה מעבדה.

<שלמה אלמוג: ברגע שהיא מצאה שהמכשיר חריג והיא עלתה על זה ב-2014, של המכשיר מהתקן.

תמר זנדברג: פרופסור אלמוג, יש לנו פה - - -

<שלמה אלמוג: אני לא בא להגן על אף אחד, כי אני לא שייך למשטרה.

<שלמה אלמוג: אני בא פשוט להגיד שפה במידה מסוימת נגרם במידה רבה עוול מאוד גדול למשטרה.

<שלמה אלמוג: משום, המשטרה במהלך כל השנים עשתה מאמצעים בלתי נדלים בכל כך הרבה שטחים, עם כל העולם היא עבדה כדי שהמכשיר הזה יקבל בסופו של דבר איזו כניסה חלקה במדינת ישראל.

תמר זנדברג: כן, בשורה התחתונה אנחנו 5.5 שנים אחרי ואנחנו אפילו לא יודעים מתי יסתיימו הבדיקות.

תמר זנדברג: יש לנו כאן התייחסות של מכון התקנים שאומר לנו שכל הסיפור שאתה אמרת של התקן הישראלי שהוכן, שתוקן והתעדכן התקן הבינלאומי והתעדכן התקן הישראלי – כל זה קרה בין השנים 2013 ל-2015.

תמר זנדברג: אנחנו היום ב-2016 ושמענו כרגע שבימים אלה, אנחנו אפילו לא יודעים מתי יסתיימו הבדיקות.

תמר זנדברג: מכון התקנים מוסר שהוא ערוך ומוכן לבדיקת הינשוף וממתין שהיצרן יודיע שהמוצר מוכן לבדיקה.

תמר זנדברג: - - -

<שלמה אלמוג: היצרן לא צריך להודיע דבר כזה כי המכשיר נמצא במעבדה.

<שלמה אלמוג: המכשיר הזה נשלח - - -

תמר זנדברג: אבל זה בדיוק מה שאנחנו מנסים לברר.

תמר זנדברג: מה קורה כרגע?

<שלמה אלמוג: כרגע מה שקורה, זה אחרי שהתקן הזה תוקן המכשיר מאז 2013עדיין נמצא, הוא נמצא במעבדות בדיקה מוסמכות לתת לזה תקן, שהוא עומד בתקן, הוא נמצא שם.

<שלמה אלמוג: זה לא בשליטה לא של משטרת ישראל, אתם יודעים מה, גם לא של מכון התקנים אפילו.

תמר זנדברג: אז של מי?

<שלמה אלמוג: של אותה מעבדה שאמורה לגמור את הבדיקות.

תמר זנדברג: אתה מבין שזה לא הגיוני.

<שלמה אלמוג: לא הגיוני, גם אני חושב שזה לא הגיוני.

תמר זנדברג: או שזה לא הגיוני או שתכניסו את המכשיר לעבודה, עם כל הכבוד, ותסתכנו שיבואו כמה סנגורים נורא חלקלקים ואת כל הדיון הזה ננהל בבית המשפט, אבל בינתיים לפחות הבדיקות תתקיימנה.

תמר זנדברג: הרי לא כל אדם שנתפס ובטח לא נהג מקצועי, מה הבעיה?

<שלמה אלמוג: אם היינו עושים את זה, היה אפשר - - - <קריאה:> אז היה שלוש שנים.

תמר זנדברג: בדיוק.

תמר זנדברג: א', זה מרתיע.

תמר זנדברג: זה כן אכיפה כלפי הרבה מאוד אנשים.

תמר זנדברג: הרי החלק הארי לא הולך לבית משפט עם העורך דין הכי הכי חלקלק שיוציא אותם מכל דבר ויתקוף את המכשיר.

תמר זנדברג: גם אם כן, אז תהייה טענה די חזקה בבית המשפט לגבי כל הסיפור הזה: 'המכשיר בבדיקה, מכון התקנים פה ומכון התקנים שם'.

תמר זנדברג: זו סיבה לשבת באין מעשה בחיבוק ידיים ולא לעשות כלום 5.5 שנים?

<שלמה אלמוג: השגיאה הכי גדולה שאפשר לעשות, זה מה שאת מציעה עכשיו.

<יניב יעקב: אבל גם אם שגיאה הכי נוראה לכאורה, אחרי 3 שנים בבית המשפט היו גומרים עם זה ואנחנו עדיין - - - <קריאה:> היו גומרים את זה עם ביטול של אלפי דוחות.

<יניב יעקב: בפעם הקודמת שזה עלה לדיון - - -

תמר זנדברג: אבל עכשיו יש אפס דוחות כי בכלל לא נותנים דוחות, כי לא קיים הדבר הזה.

<סימונה זילבר: תני להסביר מה אנחנו עושים היום.

<סימונה זילבר: זו אמירה לא נכונה - - -

<שלמה אלמוג: רק רגע, אני רוצה לסיים את הדבר הזה.

<שלמה אלמוג: הסיפור שנאמר פה עם ראש אגף התנועה שהוא אמר: 'יש לנו כסף לקנות מכשיר'.

<שלמה אלמוג: אני לא שייך למשטרת ישראל ואני לא מעודכן מה קרה בחודשים האחרונים במשטרת ישראל.

<שלמה אלמוג: אני יכול להגיד לכם שהוא צודק לגמרי, משום שישנם פה שני מסלולים שהמשטרה החליטה לעבוד עליהם במקביל כדי לחסוך זמן.

<שלמה אלמוג: אחת, למצוא כסף לרכש כי ברור שזה יהיה המכשיר.

<שלמה אלמוג: ב', לגמור לו את התקן.

תמר זנדברג: פרופסור אלמוג, על מנת שאנחנו לא נתכנס כאן בעוד חצי שנה-שנה ואז אנחנו נשאל מה קורה עם הטמעת המכשיר, הרי כל הדבר הזה שאתה אומר יכול היה כבר להיעשות.

תמר זנדברג: אתה אומר שצריך עכשיו נהלים להטמעה לשוטר בשטח - - -

<שלמה אלמוג: לא, אין צורך.

<שלמה אלמוג: אין צורך בשום דבר בשטח.

תמר זנדברג: זה לפרוטוקול הלא הצריך הזה?

<שלמה אלמוג: כן, זה לפרוטוקול.

תמר זנדברג: מאה אחוז, אנחנו נעקוב אחרי זה.

<שלמה אלמוג: זאת משום שהמכשיר הוא בעצם - - - <קריאה:> הוא אמר שצריך - - -

תמר זנדברג: לא, את זה היא אמרה, המשטרה אמרה.

<סימונה זילבר: דוקטור אלמוג אמר שאין נוהל סדור להכנסה של מכשירים למדינת ישראל.

<סימונה זילבר: למדינת ישראל אין נוהל סדור, זה לא - - -

תמר זנדברג: על זה אנחנו דנים פה, על כל פרשיית 6 השנים.

<שלמה אלמוג: הנוהל איך לעשות משהו סדור היה חלק מתוך וועדה, וועדת אלמוג שאני ישבתי בראשה, שקבעה איזה נוהל סדור מסוים, וככה המדינה החליטה לעבוד, לעשות את זה בצורה מסודרת - - -

תמר זנדברג: אתה ידעת שזה ייקח 5.5-6 שנים ועדיין - - -

<שלמה אלמוג: לא משנה כמה זמן זה ייקח.

תמר זנדברג: לא משנה כמה זמן זה ייקח?

<שלמה אלמוג: לא, משום שמה שיותר חשוב זה שבסופו של יום זה ישיג את המטרה - - -

תמר זנדברג: מתי?

<שלמה אלמוג: המטרה הייתה לעשות את זה כל כך מסודר משום שאנחנו - - -

תמר זנדברג: כל כך מסודר שזה לא יקרה.

<שלמה אלמוג: לא.

<שלמה אלמוג: עוד פעם, תראו, חבר'ה, הכי פשוט זה לתקוף את כולם, זה הכי פשוט.

<שלמה אלמוג: אני רוצה לראות שמישהו היה עושה את זה.

<שלמה אלמוג: הכי פשוט זה לתקוף ואני לא אומר את זה כי אני לא בא להגן פה על מישהו.

<שלמה אלמוג: אני פשוט בצורה הכי ניטרלית - - -

תמר זנדברג: כן, יש כאלה שתפקידם בעולם לעשות ויש כאלה שתפקידם לפקח עליהם.

תמר זנדברג: אתה יודע מה, בלי אלה שמפקחים לא היו עושים אלה שעושים, אנחנו רואים שגם עם פיקוח לא בדיוק עושים.

תמר זנדברג: אז סלח לנו שאנחנו קצת רוצים לדעת מתי זה יקרה, זה הכול.

תמר זנדברג: אגב, זו שאלה שעד עכשיו לא קיבלנו עליה תשובה.

<שלמה אלמוג: הכי פשוט זה לתת תשובה.

<שלמה אלמוג: אבל, מאחר - - -

תמר זנדברג: נו, למישהו יש את התשובה הזו?

<שלמה אלמוג: עוד פעם, מי שהוא אחראי, ואני מעריך שמשטרת ישראל מאוד אחראית בתחום, אומר: 'כל עוד זה לא בשליטתי אני לא אוכל לתת תשובה'.

תמר זנדברג: לא, זאת לא תשובה, זה בריחה מתשובה עם כל הכובד.

<שלמה אלמוג: הערכה שזה יהיה השנה.

<שלמה אלמוג: אבל, זה תלוי הרבה מתי המעבדה תגמור את חלקה, מתי מכון התקנים ייתן אישור על זה שגם זה הרבה זמן, מתי הוא יקבל תו תקן ואחר כך לעשות את הבדיקות בארץ.

תמר זנדברג: אתה יודע, מפאת כבודך אני אניח שגם אתה חש שלא בנוח עם התשובה שלך כמו שאני לא חשה בנוח.

תמר זנדברג: באמת, זה בלתי מתקבל על הדעת.

<שלמה אלמוג: ההבדל בינינו הוא אחד, - - -

תמר זנדברג: בסדר, אני יודעת.

<שלמה אלמוג: אבל, אבל בדרך איך שהעניינים מתנהלים - - -

תמר זנדברג: בסדר, עברנו את הדרך.

תמר זנדברג: אנחנו עכשיו עם הפנים קדימה, מתי זה יקרה?

תמר זנדברג: לא יתכן - - -

<שלמה אלמוג: שיתמלאו התנאים זה יקרה.

<שלמה אלמוג: זאת התשובה.

תמר זנדברג: לא.

תמר זנדברג: התשובה הזאת כאן בוועדה לא מקובלת ואנחנו נצא מכאן עם לפחות לוח זמנים שנוכל לעקוב אחריו, כדי לבצע את העבודה שלנו שהיא עבודת פיקוח, כדי לעקוב אחרי לוח זמנים שיינתן לנו כאן ושאנחנו נדע מה קורה איתו.

תמר זנדברג: אנחנו לא נגיד: 'זה לא תלוי בנו'.

תמר זנדברג: אתה יודע, אני לרגע אתלה באילנות גבוהים, מדינת ישראל לא קמה על כל דבר שלא תלוי בנו.

תמר זנדברג: היא קמה כי לקחנו לידנו כדי לעשות, ושכן יהיה תלוי בנו.

<שלמה אלמוג: תאמיני לי שאנחנו יודעים את זה.

<שלמה אלמוג: בבקשה.

<עמי רוטמן: תודה.

<עמי רוטמן: עמי רוטמן, היועץ המשפטי של הרשות הלאומית לבטיחות בדרכים.

<עמי רוטמן: אני מלווה גם את החוק מ-2009 וגם את כל התהליכים מול מכון התקנים וגם עם המשטרה.

<עמי רוטמן: יש לי את התמונה הרחבה ביותר ממי שיש כאן, למרות שלצערי שמי שהיה באמת מחותן ראוי להזמין אותו הוא אילן כרמית ממכון התקנים.

<עמי רוטמן: הוא זה שליווה את כל ההליך הזה.

<עמי רוטמן: אני אנסה לעשות קצת סדר במה שנאמר.

<עמי רוטמן: לפי ההסכם שנחתם עם מכון התקנים ב-2012 בינינו ובינם, כל ההליך הזה היה אמור להסתיים איפשהו במחצית 2013.

<עמי רוטמן: באמת בגלל מה שפרופסור אלמוג אמר, באמת היו בעיות בינלאומיות.

<עמי רוטמן: בסוף תו התקן לא תו התקן, התקן, יש כמה שלבים.

<עמי רוטמן: התקן אושר לקראת סוף 2015 או במחצית 2015.

<עמי רוטמן: אחרי זה יש שלב נוסף של אישור דגם - - <קריאה:> 2013.

<עמי רוטמן: הדגם עצמו, לא.

<עמי רוטמן: התקן הסופי של המכשיר עם כל התיקונים שהיו כי אחרת אישור הדגם, השלב הבא הוא אישור הדגם זה הסתיים בסוף 2015, זה אחד מה--- ב-9 בנובמבר.

<עמי רוטמן: נשאר השלב הבא של רכישת המכשיר עצמו כשהמכשיר עצמו צריך לקבל את תו התקן אחרי כל הפרוצדורות.

<עמי רוטמן: אחרי שאישור הדגם ואישור התקן הושלמו, בעצם אגף התנועה מצא את הכסף, אמר: 'אני קונה את ה-67 או 70 מכשירים'.

<עמי רוטמן: עכשיו מבחינתנו אנחנו נמצאים מול מכון התקנים בשלב שהם מחויבים כלפינו לתת את תו התקן, בעצם זה השלב הסופי, תוך 60 יום לאחר ביצוע המבדק במפעל המייצר בקו הייצור.

<עמי רוטמן: זאת אומרת, בקו הייצור באירופה.

<עמי רוטמן: לכן חשבתי שהכי נכון היה להביא אין אילן כרמית לראות מתי המבדק הזה מתבצע, כי הוא אמור להתבצע.

<עמי רוטמן: ברגע שהמשטרה מצאה את התקציבים המבדק הזה אמור להתבצע.

<עמי רוטמן: אז סופרים 60 יום - - -

<שלמה אלמוג: רגע, מה זה קשור, מה קשור הכסף של המשטרה?

<שלמה אלמוג: המשטרה, זה הולך ל"דרגר".

<שלמה אלמוג: אתה יודע מה, אתה רוצה שאני אגיד לך באמת, כן?

<שלמה אלמוג: הרשות הלאומית לבטיחות עכבה את זה למעלה משנה משום שבאמצע, כשהמכשיר היה באירופה עצרו את התקציבים.

<עמי רוטמן: לא עצרנו שום תקציב.

<שלמה אלמוג: סליחה, אני יודע יותר טוב.

<שלמה אלמוג: אני אדם מאוד אובייקטיבי.

<שלמה אלמוג: אני אומר בדיוק מה היה שם, אני לא שייך למשטרה, לא שייך לבטיחות בדרכים.

<שלמה אלמוג: זה מה שהיה.

<שלמה אלמוג: זה נפסק גם בשביל זה.

תמר זנדברג: אנחנו לא נתחיל קרב, אנחנו כבר את ההיסטוריה, אנחנו בטח לא נתחיל קרב עכשיו בתיקון ההיסטוריה של מי אשם אחורה.

תמר זנדברג: סליחה דוקטור אלמוג, בעיקר אני אגיד מה הסיבה העיקרית שאני לא רוצה כרגע לנהל את הדיון הזה, כי עוד לא סוף פסוק.

תמר זנדברג: את פוסט-מורטם נעשה אחרי שיהיה פוסט, בינתיים אין לנו.

תמר זנדברג: הינשופים הם לא פה אז ננתח מה קרה בשש שנים, ננתח?

תמר זנדברג: אני מבטיחה לך לעשות ישיבת הפקת לקחים.

תמר זנדברג: בינתיים בוא נדאג שיהיו פה.

תמר זנדברג: עכשיו השאלה היא כזאת, יש פה איזה פער שתעזרו לי לגשר עליו ואם בכלל.

תמר זנדברג: שמענו כאן שהבדיקות עדיין לא הושלמו.

תמר זנדברג: הבדיקות שאת התכוונת הן בדיקות על המכשירים שכבר נרכשו או עומדים להירכש?

<סימונה זילבר: בדיקות על מכשירים שהם בתהליכי רכישה.

<סימונה זילבר: זה המכשיר שנבדק, אנחנו עושים תקן - - -

תמר זנדברג: אבל הבדיקה הזו זו השוואה של הדגם הספציפי, לבדוק האם הוא עומד בתקן כאשר התקן עצמו כבר הושלם ונקבע?

<שלמה אלמוג: כן, נכון, בדיוק.

<סימונה זילבר: ולכן הדברים באמת לא עומדים בסתירה.

<סימונה זילבר: במקביל לתהליך של אישור המכשיר על פי התקן אנחנו הולכים לתהליך של רכישה כדי לחסוך את הזמן, כך שאין סתירה בין הדברים שנאמרו אז ולדברים שנאמרים היום.

תמר זנדברג: אם כך, מדוע אי אפשר לנקוב בלוח זמנים?

תמר זנדברג: הרי מכאן והלאה על כל פרשיית התקן והבינלאומי והמתוקן מאחורינו.

תמר זנדברג: לפי דבריכם אנחנו עכשיו בשלב שבסך הכול יש תקן ועכשיו בואו נראה האם המכשיר שאנחנו רוצים לרכוש עומד בתקן.

תמר זנדברג: ני מניחה שבחוזה רכישה כזה כתוב שהוא צריך לעמוד בתקן ואם לא תבוטל הרכישה, והציבור לא יבזבז 3 מיליון שקל על משהו שלא יעמוד בתקן וכו' וכו'.

תמר זנדברג: אם כך, זה כאילו נראה שזה על מסלול של טייס אוטומטי.

תמר זנדברג: למה אי אפשר לנקוב בלוח זמנים ולומר לנו בחודש X בשנת 2016 המכשירים יהיו בכבישים, השוטרים יעברו הדרכה, אתם אומרים לא צריך, אז הם יעבור תדרוך קצר של שעה לפני היציאה בשטח והמכשיר יהיה בעבודה.

<סימונה זילבר: אני לא יכולה לנקוב בלוח זמנים כשהזמנים לא בידיי.

<סימונה זילבר: אם היו סדרת פעולות, שכל סדרת הפעולות תלויה אך ורק במשטרת ישראל אגף התנועה, הייתי יכולה להגיד גם לוח זמנים ולהתאמץ לעמוד בו.

<סימונה זילבר: מאחר ולא הכול נתון בידיי, אני חושבת שהדברים האלה הוסברו היטב גם על ידי דוקטור אלמוג וגם על ידי הרשות הלאומית, מי שבדוק כרגע זה לא אני, זה המומחה של מכון התקנים.

תמר זנדברג: רגע, ואם הבדיקה הזאת תיקח שלוש שנים מה תעשי?

<שלמה אלמוג: הבדיקה הזאת לא תיקח שלוש שנים.

תמר זנדברג: אם, אם, עד עכשיו לא חשבנו.

<שלמה אלמוג: הבדיקה, 99% ממנה הסתיימה כבר.

<שלמה אלמוג: היה פריט אחד שהיה צריך לעבור תיקון בינלאומי, עכשיו הוא בבדיקה, פריט אחד.

תמר זנדברג: אז למה אי אפשר לנקוב בלוח זמנים?

<שלמה אלמוג: משום שזה תלוי, תראי בכמה.

<שלמה אלמוג: א', אותה מעבדה בחו"ל צריכה לעשות את זה ולגמור את זה.

<שלמה אלמוג: מי שמנהל אותה זה מכון התקנים.

<שלמה אלמוג: מכון התקנים צריך לענות על שתי שאלות, א', מתי המכשיר יגיע עם תעודת תקן.

<שלמה אלמוג: ב', מתי הוא יעשה לו תו תקן.

<שלמה אלמוג: ברגע שזה יהיה, אני מעריך שתוך כלום פסיק כלום זמן, משטרת ישראל - - -

תמר זנדברג: השאלה כרגע, מתי זה יהיה, מתי זה יהיה ומה היכולת - - -

<שלמה אלמוג: תשאלי את מכון התקנים.

<שלמה אלמוג: זה מכון התקנים.

תמר זנדברג: דוקטור אלמוג באמת, עם כל הכבוד - - -

<שלמה אלמוג: זה מכון התקנים.

תמר זנדברג: מכון התקנים אתה יודע, הגישה הזאת שכל אחד מטיל על השני זה נחמד - - -

<שלמה אלמוג: לא, בדיוק לא.

תמר זנדברג: שנייה רגע, אל תפסיק אותי בבקשה.

תמר זנדברג: הגישה שכל אחד מטיל על השני ואף אחד לא ממשיך לעשות את העבודה שלו עד שהקודם לא גמר, בסוף יש גוף אחד שהוא מוביל את התהליך.

תמר זנדברג: אם אני יש לי פרויקט ולפרויקט יש כמה מקטעים והוא תלוי בכל מיני דברים, אז אני דואגת להאיץ באלה ולשאול את אלה מה קורה, ולהגיד לאלה שאם לא תעמדו בזמן שאני קבעתי לכם, ולא שאני אמתין שאתם תקבעו מתי.

תמר זנדברג: אני אעשה ככה, אני אפנה לאפיקים משפטיים, אני אפנה לשר שלי שינזוף בכם.

תמר זנדברג: מה, חבר'ה בואו, זה מדינת ישראל, מדינה, משרד התחבורה, המשרד לביטחון פנים, משטרה וכולם יושבים ומחכים שהמכון התקנים, רק בגלל שהוא כרגע לא, ולא שאני מסנגרת על מכון התקנים, זה לא העניין.

תמר זנדברג: כמו שאמרת, התפקיד שלנו בכנסת זה לפקח על העניינים, לא לנהל אותם בעצמנו.

תמר זנדברג: מי הגורם המנהל של הפרויקט הזה, האם הוא תובע לוח זמנים, האם הוא מכתיב לוח זמנים, האם דורש משאר המקטעים בתהליך?

תמר זנדברג: מה, יושבים פה אנשים שניהלו פרויקטים בחיים שלהם וזה לא הגדול שבהם אני מניחה.

<שלמה אלמוג: להערכתי - - -

תמר זנדברג: לא להערכתך, באמת אני רוכשת לך הרבה כבוד, עשית עבודה שתרמה פה, אבל יש כאן גורם ביצועי.

<שלמה אלמוג: אז אני אומר - -

תמר זנדברג: לא, זה לא אתה הגורם הזה.

<סימונה זילבר: אנחנו במעקב ואנחנו בקשר ואנחנו עובדים הדוק אחד על אחד עם מכון התקנים, ויש לנו את אנשי המקצוע שלנו, ואת מומחי תוכן שלנו שעובדים בשיתוף עם מכון התקנים.

<סימונה זילבר: ההיסטוריה הוסדרה והיום אנחנו בהווה ופועלים על מנת לקדם את זה בכמה אפיקים בכמה שיותר מהר, ולוח זמנים אני לא יכולה לתת.

תמר זנדברג: האם אתם דרשתם ממכון התקנים לוח זמנים מסוים, אמרתם להם: 'אנחנו מבקשים מכם תוך שלושה חודשים לעמוד בזה'?

תמר זנדברג: משהו סביר.

<סימונה זילבר: אני לא יודעת, אני רוצה לומר שנעשית במקביל עשייה משמעותית מאוד באכיפה.

<סימונה זילבר: את זה ניסיתי לומר מתחילת הדיון.

<סימונה זילבר: להגיד שלא עושים ולא אוכפים ולא מבצעים את התפקיד שהחוק מטיל עלינו לבצע, זה לא מדויק.

תמר זנדברג: את החוק הזה - - -

<סימונה זילבר: החוק הזה נאכף.

תמר זנדברג: תכף תספרי לנו איך הוא נאכף, אבל לפני כן אני שואלת, לאור הדיון הזה הבנתי, לא נתתם לוח זמנים, אבל אני לא יודעת.

תמר זנדברג: אני ניהלתי פרויקטים קטנים בחיי, מעולם לא קרה שמעולם לא היה איזה, בסדר בסוף יש.

תמר זנדברג: עכשיו עברנו את העיכובים, עברנו את התקנים וכו'.

תמר זנדברג: האם, הבנתי שלא עשיתם את זה עד עכשיו, אבל האם עכשיו אתם מתכוונים לדוח לנו שאתם מציבים לוח זמנים למכון התקנים לדבר הזה?

<סימונה זילבר: יהיה אפשר לחזור לפה בעוד תקופה ולעדכן, אני מניחה.

תמר זנדברג: מה מכון התקנים ענה לכם, מכון התקנים אמר כמה זמן זה אמור לקחת?

<סימונה זילבר: אין לי תשובה על זה.

תמר זנדברג: אז למי יש תשובה על זה?

<עמי רוטמן: מבחינתנו, תשובה חלקית.

<עמי רוטמן: מרגע שנעשתה הבדיקה במפעל בקו הייצור, מכון התקנים צריך לתת תו תקן תוך 60 יום, זו המחויבות שלנו.

תמר זנדברג: או.

תמר זנדברג: קיי, וכמה זמן - - -

<עמי רוטמן: זה בין מכון התקנים למשטרה, גם דיברתי עם מי שאחראי שם, נועם בגיינסקי מי שאחראי על זה מטעם המשטרה.

<עמי רוטמן: אני יודע שהם מפעילים שם לחץ.

<עמי רוטמן: לוחות הזמנים שלהם עד לאותו שלב של הבדיקה, זה אולי סימונה או מישהו משם - - -

תמר זנדברג: מישהו מאיפה?

<עמי רוטמן: מאגף התנועה במשטרה.

<שלמה אלמוג: אתה אומר שתוך 60 יום, מה יהיה?

<יניב יעקב: מישהו שאל את מכון התקנים כמה זמן ייקח לו?

<שלמה אלמוג: זה לפי ההסכם.

<יניב יעקב: מישהו שאל כמה זמן ייקח לבדיקה בפס הייצור.

<דודי דויטש: סליחה, יש פה איזו אמביוולנטיות מסוימת שחוזרת ועולה, וגם גברתי היושבת הראש חוזרת עליה.

<דודי דויטש: קודם כל, דודי דויטש יושב ראש וועדת התעבורה של לשכת עורכי הדין, עוד לפני שיקפצו עלי כולם.

<דודי דויטש: גם אני אבא לילדים, אני מניח שכולנו כאן רוצים, יש לנו אינטרס משותף.

<דודי דויטש: גם שלטון החוק וגם הדמוקרטיה מתבססים על חזקת החפות.

<דודי דויטש: אף אחד מאיתנו לא רוצה שינהגו שיכורים.

<דודי דויטש: גם לי יש ילדים קטנים ואני חרד לגיל שהם יגיעו לסביבות האלה.

<דודי דויטש: בשבוע שעבר הייתי כאן בדיון על העלאת הגיל לאופניים חשמליים, הילדים שלי כמעט רצחו אותי כי לקחתי חלק בדיון כזה שדפק להם את כל התכניות.

<דודי דויטש: כולנו חרדים מהנהיגה בשכרות ומכל ההשלכות.

<דודי דויטש: מצד שני, אנחנו נתקלים באין סוף תיקים, לצערי, בגלל כשלים כאלה ואחרים שמוכחים בבית המשפט לא רק על ידי עורכי דין שרלטנים וכל מיני חלקלקים כאלה ואחרים.

<דודי דויטש: אף אחד מאיתנו לא רוצה להיות שם ,שנלקח ממנו הרישיון שזה תחילתו של מדרון לפעמים כלכלי, משפחתי, גירושין, פרנסה, אין סוף.

<דודי דויטש: שערו בנפשכם מישהו שיש לו עסק, חנות שסוגרים לו את החנות ל-90 יום או יותר בגלל שחושדים בו במשהו שלא התקיים, כנ"ל נהג אוטובוס וכדומה שנילקח ממנו הרישיון.

<דודי דויטש: זה מדרון חלקלק שהורס משפחות.

<דודי דויטש: באמת כאשר יש סיבה שמצדיקה את זה, אנחנו תומכים, אנחנו ראשונים שייקחו למי שצריך.

<דודי דויטש: אבל, מכשיר כזה לפני שהוא קובע מי יעלה על הכביש ומי לא, ממי תילקח הפרנסה ועל מי ימיטו חורבן, בצדק צריך לוודא שהמכשיר הזה אכן תקין במאת האחוזים.

<דודי דויטש: יכול להיות שהייתה פה טעות של מכון התקנים או של איזה גוף - - -

תמר זנדברג: לא.

תמר זנדברג: לא.

תמר זנדברג: סליחה, אבל דברייך לא קשורים לדיון.

תמר זנדברג: אנחנו לא מתכוונים לקחת לכם את הפרנסה, אתם תמשיכו לייצג אנשים - - -

<דודי דויטש: לצערי את לוקחת את זה למקום אחר לגמרי.

תמר זנדברג: אתה עשית עבודתך נאמנה, ייצגת את עורכי הדין, הכול בסדר.

תמר זנדברג: אבל, מה זה קשור לדיון?

תמר זנדברג: יש חוק - - -

<דודי דויטש: ההפך, אנחנו רוצים מכשירים.

<דודי דויטש: האכיפה מייצרת לנו פרנסה.

תמר זנדברג: יש חוק, החוק לא נאכף, שמענו כאן את כל ההיסטוריה למה הוא לא נאכף כבר שש וחצי שנים.

תמר זנדברג: אנחנו בסך הכול מנסים לברר נקודה פשוטה, מתי הוא ייאכף מעכשיו וזה הכול, ובלי שהגורם שאמון על האכיפה, שזו המשטרה, עושה את ארגז הזה שניתן לה מבלי שיגיד לנו: 'אנחנו, זה תלוי במישהו אחר'.

תמר זנדברג: זה הכול.

<דודי דויטש: רק להגיד משפט אחד.

<דודי דויטש: יכול להיות שמישהו פנה למעבדה הלא מתאימה, לקח זמן ותקנים בינלאומיים, יכול להיות.

<דודי דויטש: אני רק אומר שהמכשיר - - -

<שלמה אלמוג: זה לא נכון.

<דודי דויטש: רק אומר, עד שהמכשיר לא יקבל תו תקן אמתי, היא אמרה ובצדק, זה יתגלגל לבתי משפט עם עורכי דין כאלה ואחרים ויחזור, וחבל על התהליך.

תמר זנדברג: ייצגת את שולחייך, אבל מה זה קשור, באמת מה זה קשור לשאלה מתי למען ה' אותו קו ייצור - - -

<דודי דויטש: לשאלה אני מצטרף.

<סימונה זילבר: בדקתי עכשיו והתברר שיש עדכונים מאתמול.

<סימונה זילבר: בדקתי מול ראש מחלקת מחקר ופיתוח של אגף התנועה, היא אמונה על קידום הנושא.

<סימונה זילבר: התשובה היא, הם טסו אתמול לגרמניה להכשיר את המכשירים בתו תקן בייצור.

<סימונה זילבר: לוח זמנים לסוף שבוע הזה, הם חוזרים לארץ ביום חמישי והמכשירים בייצור במקביל.

<עמי רוטמן: ותוך 60 יום מאז.

תמר זנדברג: יפה.

תמר זנדברג: כל הכבוד.

תמר זנדברג: אם כך יש לנו בשורה.

תמר זנדברג: יפה, אנחנו קובעים כאן ישיבת מעקב בעוד חודשיים.

תמר זנדברג: נכון, כי יש לנו שבוע ועוד 60 יום שלמכון התקנים זה הזמן שיש לו ברוטו, אז אנחנו ניתן לו אותו.

תמר זנדברג: בעוד חודשיים מהיום אנחנו נתכנס כאן שוב, ואנחנו בתקווה רבה נשמע שהמכשירים נכנסו לתוקף בסוף השבוע, שהניידות והשוטרים עומדים בכבישים עם המכשירים והחוק נאכף.

<יניב יעקב: אם אפשר בקשה.

<יניב יעקב: באמת לברך על הבשורה הזאת.

<יניב יעקב: אנחנו נשמח שבעוד חודשיים זה יכנס לפעולה.

<יניב יעקב: בקשה נוספת, אם יהיה אפשר בדיון ברשותך, בדיון הבא או בדיון הנוכחי להתייחס לרף האכיפה לפיו יאכפו.

<יניב יעקב: האם זה יהיה הרף כפי שהוא קבוע בחוק או שאנחנו שוב נאלץ להתמודד פה עם איזה טווח או סטייה או רגישות כלשהי שבגינה יהיו עליה הרף שנאכף.

תמר זנדברג: או.

תמר זנדברג: קיי.

תמר זנדברג: את יודעת מה יהיה הרף האכיפה?

<סימונה זילבר: אני אתן פה לחברי שיענה על האתגרים הבאים.

<יניב יעקב: אני אחזור על מה שאמרתי קודם.

<יניב יעקב: אם צריך תקן ברור וכמויות - - -

תמר זנדברג: שמעת, תקן ,יש תקן, שמעת שיש את התקן ורק בודקים - - -

<יניב יעקב: אני מניח שזה עניין של המשטרה.

תמר זנדברג: השאלה שלי היא אחרת.

תמר זנדברג: לגבי ה-240 וה-290 שתיארת קודם, איך אמרת 'כניסה חלקה'.

תמר זנדברג: אז הפעם כאילו, איך אתם מתכוונים לכייל את המכשיר הזה, ומראש מה יהיה רף האכיפה במכשיר החדש?

תמר זנדברג: האם באמת הוא יהיה אפס, האם הוא יהיה, כמה זה בחוק, 0.5 - - -

<סימונה זילבר: זו לא סוגיה של כיול.

<סימונה זילבר: זו סוגיה של המידה שממנה המכשיר יאכוף.

<סימונה זילבר: זה לא מחייב הכנות מרגע שהמכשיר נרכש ומגיע לארץ, אלא שהמכשיר יוצר באופן הזה, כך הוא מגיע.

<סימונה זילבר: הינשוף שנמצא כרגע בתהליך, האכיפה של המשטרה היא עוד לא נקבעה סופית.

<סימונה זילבר: זה יהיה ככל הנראה סביב ה-100.

<יניב יעקב: פי שתיים ממה שקבוע בחוק.

<שלמה אלמוג: כן, בגלל מגבלה טכנולוגית עולמית של המכשירים האלה.

תמר זנדברג: רגע, רק שנייה.

תמר זנדברג: האם ההכנה שלכם על כל מה שצריך.

תמר זנדברג: זאת אומרת, קודם כשאמרנו שצריך להיות איזה נוהל כזה של הכנה וכניסה של המכשיר.

תמר זנדברג: אמרתם לא צריך, ועכשיו מסתבר שכן צריך כי צריך לקבוע את הרף, נכון?

תמר זנדברג: אני מניחה שצריך להחליט איפה יפוזר - --

<סימונה זילבר: אני חושבת שחודשיים זה סד זמנים שבו לא נוכל לבוא כאנשי בשורות שהמכשירים בשטח ועובדים.

<סימונה זילבר: צריך לקחת - - -

תמר זנדברג: א', למה.

תמר זנדברג: ב', אם לא, אז בואו תנו לנו בכל זאת, כי בחודשיים האלה שעד שהמכשיר יגיע ויעבור את התקן, מסתבר לנו עכשיו - - -

<סימונה זילבר: הוא עובד במקביל.

תמר זנדברג: שכן יש עבודה שהמשטרה צריכה לעשות.

תמר זנדברג: אתם צריכים לקבוע את הרף, אני מניחה שתהייה התייעצות משפטית בנושא הזה - - -

<שלמה אלמוג: לא, יהיה מחקר.

<סימונה זילבר: זה משהו שנעשה במקביל.

תמר זנדברג: אתם צריכים לקבוע את הרף, אתם צריכה לקבוע מבחינה מבצעית את הפריסה, איפה זה יוצב.

<סימונה זילבר: המכשירים החדשים יחליפו את הישנים.

<סימונה זילבר: יש כבר פריסה, זה לא שתהייה אכיפה במקביל עם המכשירים הקודמים.

<סימונה זילבר: יש פה החלפה - - -

תמר זנדברג: הישנים, כמה יחידות יש כרגע בפעילות שעובדות?

<סימונה זילבר: אני לא יודעת לענות לך.

<דודי דויטש: יש להניח שתצטרך גם איזו הכשרה להכשרה של שוטרים מפעילים.

<דודי דויטש: בכל זאת זה מכשיר חדש.

<סימונה זילבר: ברור שתהייה הכשרה.

<סימונה זילבר: זו הכשרה של מאות שוטרים שאוכפים.

תמר זנדברג: יפה.

תמר זנדברג: קודם כשאמרנו שתצטרכו הכשרה נאמר פה: 'לא תצטרך הכשרה, מה פתאום, זה ישר נכנס'.

תמר זנדברג: אין דבר כזה שלא תצטרך הכשרה.

<סימונה זילבר: אני לא אמרתי שלא צריך הכשרה.

<סימונה זילבר: אני אמרתי שלא נצטרך לכתוב נהלים, כי זה מה שנשאל ועל זה עניתי שיהיה פה תהליך מלווה.

<סימונה זילבר: כמו שאמרתי בהתחלה, מבלי לנקוב בסד זמנים, אני מקווה שעד סוף השנה.

<סימונה זילבר: אני מקווה שבשנה הזאת התהליך הזה יושלם.

<סימונה זילבר: זה מה שאמרתי - - -

תמר זנדברג: אנחנו עכשיו במרץ, סוף השנה זה תשעה חודשים.

תמר זנדברג: למה זה צריך לקחת כל כך הרבה זמן?

<סימונה זילבר: אני לא אמרתי שזה יקרה בדצמבר, אני לא נוקבת בסד זמנים, אלו התהליכים.

<סימונה זילבר: אם אני אומר עכשיו שזה יכנס לשימוש מבצעי באפריל או במאי, אז תאמרו במאי: 'למה זה לא נכנס לשימוש מבצעי'.

<סימונה זילבר: זה הכיוון, זו העשייה, המכשירים - - - -

תמר זנדברג: הסיבה שאנחנו מבקשים יעדים מדידים זה על מנת שנוכל לעקוב אחריהם - - -

<סימונה זילבר: ברור לי.

תמר זנדברג: ולא שנתכנס פה עוד פעם, אני לא יודעת עוד כמה זמן, ועוד פעם יתארו לנו תהליך שזה קרה וההוא קרה ובימים אלה אנחנו משלימים.

תמר זנדברג: תמיד יש את קלישאת דצמבר ויש קלישאת בימים אלה.

תמר זנדברג: זה תמיד בימים אלה.

תמר זנדברג: מתי הימים יגמרו, השנה.

תמר זנדברג: תתחיל 2017, השנה.

תמר זנדברג: זאת הסיבה שאנחנו מבקשים יעדים מדידים.

<סימונה זילבר: יצא פחות קלישאתי, כי אני ידעתי שזה בבדיקה בקו הייצור והסתבר שזה גם קרה אתמול.

<סימונה זילבר: אנחנו באמת עושים ומקדמים.

<סימונה זילבר: זה חשוב לי כי אני מנסה מתחילת הדיון להגיד שצריך לקחת בחשבון שבמקביל, ובלי קשר לינשוף החדש שנכנס לפעולה, מבוצעת אכיפה.

<סימונה זילבר: למעשה אם נסתכל - - -

תמר זנדברג: איך מתבצעת האכיפה של החוק הזה, של חוק האוכלוסיות המיוחדות?

<סימונה זילבר: את שואלת איך מבוצעת האכיפה של החוק הזה?

תמר זנדברג: כן.

<סימונה זילבר: מבוצעת אכיפה כלפי האוכלוסייה שהוגדרה 'אוכלוסייה מיוחדת'.

<סימונה זילבר: אם נתמקד, נגיד באוכלוסיית הגיל בעלי רישיון הנהיגה 17 עד המגבלה של החוק, קבוצת הגיל של 17 עד 23, הם נבדקים בינשוף.

<סימונה זילבר: אם התוצאה נמוכה יותר אפשר לקחת אותם לבדיקת דם, ובדיקות נעשות.

<סימונה זילבר: במקביל תוצאה שיוצאת מעל 290, בדיוק כמו אוכלוסייה רגילה הם מקבלים דוחות.

<סימונה זילבר: אבל, האוכלוסייה הזאת מקבלת 23% מסך הדוחות בממוצע מסך 2011 ועד השנה - - -

תמר זנדברג: איזה אוכלוסיות?

<סימונה זילבר: קבוצת הגיל 17-23.

תמר זנדברג: כן, אבל כמה מתוך ה-23% האלה הם כאלה שהיו ברף המחמיר ולא במה שניתן לבדוק בינשוף הרגיל?

<סימונה זילבר: אבל זו האוכלוסייה שהחוק מכוון לה.

<סימונה זילבר: הם עברו את העבירה ממילא - - -

תמר זנדברג: רק שבשביל זה לא צריך את החוק.

תמר זנדברג: בואו, הכנסת חוקקה לא בשביל שאתם תגידו: 'אנחנו עושים ממילא', אז לא צריך את החוק.

תמר זנדברג: החוק נועד - - -

<סימונה זילבר: יש לנו גם ינשופים, גם בדיקת דם וגם בבדיקת נשיפה.

<סימונה זילבר: אני מניחה שגם צה"ל מכירים - - -

תמר זנדברג: רגע, רגע, בואי.

תמר זנדברג: אני רק מנסה לברר איתך איך אתם בכל זאת אוכפים את החוק.

תמר זנדברג: בואי, תעני לי על השאלה הנורא מדויקת.

תמר זנדברג: החוק בא לשים שני רבדים של שתי אוכלוסיות.

תמר זנדברג: אחת, הצעירים שאת אומרת שזה 23% מהכלל, יפה.

תמר זנדברג: בשביל זה לא צריך את החוק.

תמר זנדברג: השנייה, וזה מה שהחוק מוסיף, זה את הרף הנמוך יותר לאוכלוסייה הזאת.

תמר זנדברג: את זה איך אתם בודקים?

<שלמה אלמוג: בדם.

<סימונה זילבר: זה נכלל בפנים - - -

תמר זנדברג: אז אני שואלת.

תמר זנדברג: כמה - - -

<סימונה זילבר: אני אתן לך דוגמה פרקטית - - -

תמר זנדברג: לא דוגמה, מספר.

תמר זנדברג: כמה מאותם 23% שהם צעירים הם כאלה שהם ברף הנמוך?

<סימונה זילבר: אין לי את הפילוח.

תמר זנדברג: או.

תמר זנדברג: קיי, אז זה הדבר הרלוונטי ועד שלא נדע את המספר הזה - - -

<סימונה זילבר: אנחנו לא מזינים נתונים של מה רף השחרור - - -

תמר זנדברג: אז אנחנו לא יודעים אם אתם אוכפים את החוק או לא.

תמר זנדברג: מכיוון שאין את הטכנולוגיה החדשה יש כאן איזה חזקה שאתם לא אוכפים אותו.

<סימונה זילבר: הנתונים מראים שאנחנו - - -

תמר זנדברג: איך, איזה נתון מראה את זה?

תמר זנדברג: אין לך נתון להראות את זה.

<סימונה זילבר: יש נתון משמעותי כנגד היעד, אוכלוסיית היעד של החוק הזה.

<סימונה זילבר: נתונים של כרבע מכלל הדוחות - - -

תמר זנדברג: אתם אוכפים חצי מהיעד של החוק הזה.

תמר זנדברג: חצי זה צעירים והחצי השני זה הרף הנמוך ואת, על זה אין לך את הנתון.

<סימונה זילבר: אני רוצה להסביר.

<סימונה זילבר: אם אנחנו פוגשים היום נהג, יש לנו כלי נשיפון, כלי אינדוקטיבי.

<סימונה זילבר: הכלי הזה נותן שלושה מדדים.

<סימונה זילבר: יש לו 'נכשל', יש לו 'עובר', ויש לו 'ספק'.

<סימונה זילבר: נכשל, נכשל, רף האלכוהול מעל המידה הקבועה בחוק, הולך לינשוף - - -

תמר זנדברג: מעל מה, מעל 290?

<סימונה זילבר: מעל 290.

<סימונה זילבר: רגע, רגע, נכשל, הולך לבדיקת ינשוף.

<סימונה זילבר: עובר, עובר סע לשלום וסע בבטחה.

<סימונה זילבר: ספק – במידה ומדובר בנהג של אוכלוסייה מיוחדת, הולך לבדיקת דם כנכשל אינדוקטיבית בטווח הספק, ולכן הוא הולך לבדיקה.

תמר זנדברג: כמה בדיקות דם נעשו?

<סימונה זילבר: נעשות מאות בשנה.

תמר זנדברג: כמה?

<שלמה אלמוג: בערך 600.

תמר זנדברג: כמה לנהגים צעירים?

<סימונה זילבר: ב-2014, זה הנתון אחרון שיש לי, 772 בדיקות דם.

תמר זנדברג: לנהגים צעירים?

<סימונה זילבר: לנהגים בכלל.

תמר זנדברג: וכמה מהם לנהגים צעירים?

תמר זנדברג: זה החוק.

<סימונה זילבר: אין לי נתון - - -

<שלמה אלמוג: זה הרוב משום שאחרת אין צורך בבדיקת דם.

<דודי דויטש: זה מגיע לתביעות המשטרתיות כשהנער הוא מתוך האוכלוסיות המיוחדת וגם מתייחסים אליו בהתאם גם בפן הענישה, הוא נענש בהתאם.

תמר זנדברג: אני חוזרת ואומרת, הגיל של הנהג הוא כרגע לא רלוונטי.

תמר זנדברג: זה שהנהג צעיר זה יפה מאוד.

תמר זנדברג: לנהג הצעיר יש רף נמוך יותר ולזה אין כאן בדיקה.

תמר זנדברג: השר גלעד ארדן בקיץ האחרון ענה בתשובה לשאילתה, הוא אמר לגבי החוק הזה, אני מצטטת: "החוק הזה הוא חוק חשוב" זה היה בתשובה לשאילתה של חברתי לסיעה, חברת הכנסת מיכל רוזין.

תמר זנדברג: "החוק הזה הוא חוק חשוב", האמת שאני די נדהמתי.

תמר זנדברג: אגב, החיפוש אחר התשובה לשאילתה שמ-2010 ועד היום, עוד מעט סוף 2015, אין יישום של החוק הזה.

תמר זנדברג: "אני חושב שזה מביך" ציטוט של השר: "אני רוצה לציין שמכשיר הינשוף שבאמצעותו מתבצעת הבדיקה" שכולנו מכירים.

תמר זנדברג: "מאפשרת אכיפת איסור נהיגה בשכרות לכלל האוכלוסייה, הינשוף רגיל מאפשר בעצם מדידה של הערכים הנמוכים" – את זה אנחנו יודעים.

תמר זנדברג: עכשיו את אומרת, את מפנה אותנו לבדיקות דם, אבל כמה בדיקות דם בוצעו לנהגים צעירים, את זה אנחנו לא יודעים ולכן אנחנו נשארים עם התשובה של השר - - -

<שלמה אלמוג: אנחנו מסבירים - - -

תמר זנדברג: מה אתם מסבירים?

<שלמה אלמוג: מתי עושים בדיקת דם באלכוהול, רק כאשר הריכוז הוא מתחת ל-290 והבנאדם הוא צעיר או מאוכלוסייה מיוחדת.

<שלמה אלמוג: אם נעשו 700 ומשהו בדיקות בשנה זה אומר שזה מה שמכסה את הפער שהיה אמור לעשות הינשוף בבדיקה אחת.

<שלמה אלמוג: היום עושים את זה בשתיים, פעם אחת עושים בדיקת אוויר ינשוף ואם הממצא הוא כזה שהינשוף של היום נותן תוצאה שהיא פחות מ-290, הולכים לבדיקת דם ואת הבדיקות האלה עושים.

<שלמה אלמוג: כל הטענה כזו שנשמעת כאילו: 'מה, חוקקנו חוק, החוק הזה הוא לא שווה, הוא לא ישים'.

<שלמה אלמוג: א', החוק הזה היה מאוד חושב.

<שלמה אלמוג: ו-ב', מיישמים אותו, רק לא בדרך הקונבנציונלית שחושבים עליה רוב האנשים.

<שלמה אלמוג: זהו, זאת האמת המדעית וזאת האמת.

<סימונה זילבר: אגב, זה גם בא לידי ביטוי בענישה.

<סימונה זילבר: כשדוח מגיע לבית המשפט, השופט שמתייחס לנהג שלפניו, הוא מתייחס אליו מהרף הנמוך שקבוע לאוכלוסייה המיוחדת ולא - - -

תמר זנדברג: בסדר גמור, המטרה של החוק, בתי המשפט אוכפים את החוק, תודה רבה באמת.

תמר זנדברג: אנחנו, המטרה שלנו כאן היא איך להביא לכך יותר אנשים כאלה יגיעו לפתחי בתי המשפט, ישלמו את המחיר על המעשים שלהם וגם שתהייה הרתעה לאחרים – זה העניין פה.

תמר זנדברג: אם היום יש מצב שרק מי או שעבר תאונה או שהיה עד כדי שיכור שעצר אותו שוטר וראה שהוא זה שצריך לעבור את הבדיקה, אם רק אלה שעברו את הבדיקה אז החוק לא מגשים את מטרתו, זאת הנקודה.

תמר זנדברג: לאור הדברים שאמרת, אני מבקשת בבקשה, אני מניחה שבסטטיסטיקה שנאספת, אולי לא קיימים לך הנתונים כרגע, אבל קיים הגיל, הבדיקה שנעשתה, הרף שנמצא והנסיבות שבהן זה נעבר.

תמר זנדברג: חלק מהעניין, אם הייתה תאונה או אם הייתה נהיגה בשכרות ברורה לעין מה שנקרא.

תמר זנדברג: מציג נציג לשכת עורכי הדין שיש חשד סביר והייתה סיבה למה השוטר ביקש בדיקת ינשוף ומשם בדיקת דם, - - -

<סימונה זילבר: לפי חוק שוטר לא צריך סיבה לבקש בדיקת ינשוף.

תמר זנדברג: או.

תמר זנדברג: קיי, אז זאת השאלה שלי - - -

<סימונה זילבר: צריך חשד לבצע רק בדיקת דם או שתן, לכן משתמשים בכלי האינדיקטיבי לגבי האוכלוסיות הצעירות.

תמר זנדברג: יפה, זו בדיוק השאלה שלי.

תמר זנדברג: מה מאותן 700 משהו שציינת, מבחינה סטטיסטית ולא דברים של צנעת הפרט או דברים כאלה, מהן הנסיבות שבהן הבדיקות האלה נעשו: האם רובם נבדקו בבדיקה שגרתית, האם רובם הגיעו כתוצאה מנסיבות אחרות ומיוחדות או משהו כזה.

תמר זנדברג: זה יעזור לנו גם לדעת האם החוק מגשים את מטרתו.

תמר זנדברג: האם תוכלי לשלוח לנו בכתב לוועדה, אנחנו נצרף את זה לפרוטוקול של הדיון הזה, לשלוח לנו ניתוח סטטיסטי?

תמר זנדברג: בטוח יש לכם את הגיל של הבנאדם.

<סימונה זילבר: ככל היודע לי, אין לנו את הנתון הזה בצורה ממוחשבת, אני לא חושבת שזה נעשה גם במחקר ידני, אבל אני אבדוק ונענה.

<דודי דויטש: חלק גדול מגיעים גם מבעיות פריפריאליות, בעיות נשימה, לא מסוגלים לעבור את הינשוף, סיבות אחרות, פחד ממחטים, דרישות מפקדים – יש כל מיני טענות כאלה ואחרות.

<דודי דויטש: חלקם גם נכונות ולכן קשה לדעת - - -

תמר זנדברג: לא, בכלל לא קשה לדעת.

תמר זנדברג: מה שאתה אומר עכשיו זו בדיוק הסיבה למה אנחנו רוצים לדעת כמה מהם הם באמת כאלה שהוגשמו בחוק וכמה הם באמת כאלה שבכל מקרה גם אם לא היה את החוק הזה, בגלל פחד ממחטים וכל מיני סיבות כמו קשיי נשימה הם הופנו לבדיקות דם.

תמר זנדברג: אז שנדע שאולי ה-700 ומשהו האלה, אולי זה מראה שהחוק מגשים את מטרתו והכול טוב ויפה, אבל לא נדע אם לא יהיו לנו נתונים.

תמר זנדברג: <קריאה:> הנתונים האלה לא יתנו את המידע רק לפי גיל.

תמר זנדברג: למה?

תמר זנדברג: האם לא כתוב בתיק את הסיבה שבגללה הוא הופנה לבדיקת דם?

תמר זנדברג: האם זה בגלל חשד - --

<יניב יעקב: נלך לקולה.

<יניב יעקב: אם יצא שכל ה-700 זה גם בגלל בעיות נשימה כלשהן וגם בגלל שהם צעירים, אין בעיה.

<יניב יעקב: קשה לי להאמין ש-700 בדיקות דם בוצעו לנהגים צעירים בגלל - - -

<סימונה זילבר: אני לא אמרתי שזה 700 לנהגים צעירים.

<יניב יעקב: כמה מתוכם זה לנהגים צעירים, זו בדיוק השאלה.

תמר זנדברג: אנחנו מבקשים את הבחינה הסטטיסטית הזאת מתוך הבדיקות, זה גם לא כזה הרבה, זה לא אלפים או מאות אלפים, זה כמה מאות.

תמר זנדברג: כמה הם כתוצאה, נקרא לזה בעצם מהות החוק – בדיקה שגרתית שנמצא בינשוף, הוא צעיר וזאת הסיבה שבגינה הוא הועבר לבדיקת דם, וכמה מסיבות אחרות.

תמר זנדברג: <קריאה:> אגב, זה נכון גם לאוכלוסיות אחרות שהן בגדר החוק הזה, לאו דווקא לצעירים, זה גם לנהגים מקצועיים.

תמר זנדברג: זאת אומרת, כל מי שנמצא בהגדרת הקבוצה - - -

תמר זנדברג: לגמרי, לא רק הגיל.

תמר זנדברג: נכון, תודה על התיקון.

תמר זנדברג: לא רק הגיל גם רכב מקצועי, רכב כבד.

תמר זנדברג: מה עוד?

תמר זנדברג: <קריאה:> זה גם רכב מקצועי וגם נהגים חדשים.

תמר זנדברג: גם נהגים חדשים.

תמר זנדברג: בסדר גמור.

תמר זנדברג: הרשות למלחמה בסמים, יש לך משהו להוסיף?

<אתי כהנא: אם יש לי מה להוסיף, לא לדיון הספציפי, לא לנושא הספציפי מדוע אין לנו את - - -

תמר זנדברג: או.

תמר זנדברג: קיי, מכיוון שבזה התמקדנו בדיון הזה, אז - - -

<אתי כהנא: חוץ מזה שאנחנו כמובן מקדמים כל מאמץ להגביל ולשלול את צריכת האלכוהול בהקשרים של נהיגה.

<אתי כהנא: כמובן שהתיקון הזה, אנחנו גם השתתפנו בחקיקתו.

<אתי כהנא: זאת אומרת, לקחנו חלק בוועדות וכדומה ואנחנו רואים בו חשיבות רבה.

תמר זנדברג: אחלה.

<ארז רבן: צה"ל נוקט בשלושה מאמצעים מרכזיים בכל מה שקשור באכיפת אלכוהול ואכיפה.

<ארז רבן: שלושת המאמצים הם: מאמץ מניעה, מאמץ גילוי ומאמץ הרתעה.

<ארז רבן: לכל אחד מהמאמצים האלה יש פעילות ענפה גם בהיבטים של הסברה, גם בהיבטים של חינוך החיילים.

<ארז רבן: זה בעיקר בהיבטים של מניעה ופעילות מניעה שהמשטרה הצבאית מבצעת בקרב חיילי צה"ל.

<ארז רבן: יש מאמץ של גילוי, גם הוא מאמץ של סריקה חיילים נוהגים במקומות בהם יש ריבוי של נהגים מקצועיים: בסיסי הובלה, בסיסים עם משאיות וכיוצא באלה, מאמץ הרתעה שמורכב בסוף לסגירת המעגל אל מול הפרקליטות הצבאית והענישה.

<ארז רבן: אנחנו משתפים פעולה עם משטרת ישראל בכל שקשור בשימוש בינשופים, באמצעים הקיימים.

<ארז רבן: בנתונים אפשר לציין שבשנת 2013 נוהלו 10 אירועים כאלה של חיילים שנהגו תחת השפעת אלכוהול, כולם אנשי קבע.

<ארז רבן: בשנת 2014, שוב 10 תיקים, 8 מתוכם אנשי קבע ו-2 חיילים בסדיר.

<ארז רבן: בשנת 2013, 8 חיילים ש-7 מתוכם היו אנשי קבע.

<ארז רבן: בשנת 2016, 2 חיילים בינתיים, 1 מהם קבע ו-1 סדיר.

<ארז רבן: תראי, בסך הכול מדובר במספרים מאוד קטנים.

תמר זנדברג: התפיסות האלה הן תפיסות שאתם מבצעים באופן יזום?

<ארז רבן: אם יזום או האם באופן אקראי במשטרת ישראל, חלקם באופן אקראי על ידי משטרת ישראל שתופסת למשל איש קבע שנוהג ברכב הליסינג הצבאי שלו או ברכב צבאי אחר שהוא - - -

תמר זנדברג: רגע.

תמר זנדברג: הנוהל הוא כזה, משטרה צבאית עומדת בכביש, או שהיא תופסת את החייל שחוצה את הכביש עם האוזניות ואסור, או החייל שלא הכניס את החולצה למכנסיים - - -

<ארז רבן: זה המקרים הקלים, אבל היא מחפשת דברים קצת יותר חשובים.

תמר זנדברג: אני אומרת שבמסגרת הפעילות השגרתית של משטרה צבאית, או שהיא עוצרת נהג עם רכב צבאי - - -

<ארז רבן: נכון, ואז היא משתמשת בנשיפון - - -

תמר זנדברג: בנשיפון בבדיקה אקראית, לא רק אם הוא - - -

<ארז רבן: כן, אבל בנקודות מיקוד.

<ארז רבן: המניעה מבוצעת במקומות שיש בהם מיקוד.

<ארז רבן: היה והאיש נכשל באותו נשיפון הוא מגיע לתחנת משטרת ישראל ושם הוא עובר את התהליך.

<ארז רבן: השימוש באמצעי, הוא שימוש באמצעי משטרת ישראל.

תמר זנדברג: ואם הוא בנשיפון קיבל, מה שנאמר לגבי אותו נוהל - - -

<ארז רבן: נכשל או יש ספק לגביו, הוא יגיע לינשוף.

תמר זנדברג: לא, אבל אני מניחה שהרבה מהחיילים עונים להגדרה של אוכלוסייה מיוחדת כי הם אנשים צעירים.

<ארז רבן: אני אומר, צריך להפריד בין האכיפה הזו שהיא אכיפה שמתבצעת בבסיסי הצבא, היא מלווה גם בהסברות וכדומה, צריך לזכור גם את החלק הזה.

<ארז רבן: אבל, באכיפה ממשית של המשטרה הצבאית שמבצעת את הבדיקות האלה.

<ארז רבן: במקום שיש חשד נוסעים למשטרת ישראל ולוקחים מהאיש, בבדיקה שהיא בדיקת ינשוף - - -

תמר זנדברג: מה זאת אומרת 'במקום שיש חשד'?

<ארז רבן: במקום שהוא לא עבר את בדיקת הנשיפון הוא הולך לבדיקת ינשוף.

תמר זנדברג: שוב, הרי מדובר כאן באנשים ששיכורים מאוד, הם האנשים שיכשלו בנשיפון, הם יכשלו בינשוף והכול.

תמר זנדברג: כל מטרת החוק זה לתפוס כאלה שככל הנראה עדיין הם מתפקדים טוב ושההתמצאות המרחבית שלהם היא טובה אחרי משקה אחד או משהו כזה, לשם החוק הזה מיועד.

תמר זנדברג: איך אתם - - -

<ארז רבן: אז אני מסביר.

<ארז רבן: האכיפה, הרבה מאוד מהאכיפה של המשטרה הצבאית נשענת גם על המעבדות וגם על האמצעים של משטרת ישראל.

<ארז רבן: אם אני רואה למשל אדם - - -

תמר זנדברג: אבל זה אדם שמופנה לבדיקות דם.

תמר זנדברג: האם אתם מפנים?

<ארז רבן: אנחנו מפנים.

תמר זנדברג: באיזה מצבים?

<ארז רבן: באמצעות משטרת ישראל במקום שיש חשד - - -

תמר זנדברג: זאת אותה קלחת, עד שלא יהיה לנו את זה.

תמר זנדברג: הבנתי - - -

<ארז רבן: זו אותה קלחת.

<ארז רבן: צריך לזכור שכשיש שימוש בנשק שאנחנו רוצים לבדוק, בסוף הנשק הזה נבדק במעבדות משטרת ישראל.

<ארז רבן: אין לצה"ל את - - -

תמר זנדברג: יש גם דין משמעתי שנוסף ל- - -

<ארז רבן: לא בנהיגה.

<ארז רבן: בנהיגה אין דבר כזה.

<ארז רבן: יש פה דין פלילי, נמצא פה - - -

<מרק פרי: אני מרק פרי, ראש תחום תעבורה בתביעה הצבאית.

<מרק פרי: עבירה של נהיגה בשכרות או נהיגה תחת השפעת אלכוהול היא עבירה שנדונה בבית דין צבאי לתעבורה או בבית דין מחוזי, אם מדובר באיש קבע.

<מרק פרי: במקרים האלה אנחנו מצרפים גם עבירה של התנהגות שאינה הולמת.

<מרק פרי: הענישה היא שוות ערך לזאת שננקטת באזרחות, הוראת החוק, שמחייבת עונש מינימום של שנתיים של פסילת רישיון נהיגה פועלת, מופעלת, בתי דין הצבאיים נשענים עליה בענישה.

תמר זנדברג: לאנשי קבע יש לכם גם אפשרות להוריד בדרגה, זה סמכותכם?

<ארז רבן: זה בית דין, עונש של בית דין יכלול ענישה ויכול להוריד בדרגה.

תמר זנדברג: ויש כאלה, זה נעשה?

<מרק פרי: בדרך כלל הורדה בדרגה בדרך כלל לא נכללת בסל העונשים, היא אפשרית במקרים חמורים.

<מרק פרי: חשוב לציין שבצד ההליך המשפטי הפלילי הרגיל, ננקטים עם הגשת כתב אישום גם צעדים פיקודיים גם בדרך של השעיה.

<מרק פרי: במקרים חמורים מספיק האנשים גם עולים לוועדה להתרת התחייבויות והצבא נפרד מהם כתוצאה מהסתבכות.

תמר זנדברג: כמה מקרים כאלה למשל היו בחמש השנים האחרונות.

<ארז רבן: אני מסרתי את הנתונים שמתוכם היו אנשי קבע.

תמר זנדברג: אני שואלת לכמה מהם הותר חוזה?

< מרק פרי: במספר מקרים, נאמר שבשנת 2015 היה מקרה אחד של איש קבע שהלך הביתה ושניים שעניינם עדיין נבחן.

< מרק פרי: זה תהליך שלוקח - - -

תמר זנדברג: למה בעצם אתם לא משתמשים באופציה של הורדת בדרגה, אני מניחה שהיא סנקציה עונשית.

<ארז רבן: שופט מחליט.

<ארז רבן: בסוף זה אחד מהאפשרויות הענישה של השופט, הוא מוריד בדרגה מתי שהוא מחליט, זה עונש אפשרי.

<ארז רבן: בית הדין, זה אחד מהעונשים שהוא מטיל.

תמר זנדברג: אתם אפילו סילקתם מהצבא אנשי קבע, אבל לא הורדתם בדרגה.

<ארז רבן: צריך לשאול את השופט למה הוא לא הוריד דרגה.

תמר זנדברג: כן, אני מבינה לפי הנתונים שלכם.

תמר זנדברג: אנחנו לא מתערבים בשיקול דעת שיפוטית, אבל אני שואלת.

תמר זנדברג: בעצם אתה אומר שזו אחת האופציות, אבל היא בעצם לא מיושמת, לא ממומשת.

<מרק פרי: הורדה בדרגה שמורה למקרים של חומרה יתרה בביצוע העבירה.

<מרק פרי: במקרים המתאימים היא ננקטת.

תמר זנדברג: היא ננקטה בשנתיים האחרונות?

תמר זנדברג: <קריאה:> היא חדשה, היא מהשנה שעברה.

<מרק פרי: לא לגמרי מדויק, היא הייתה קיימת - - -

<ארז רבן: לא כדאי עכשיו, אנחנו נבדוק לעומק.

<מרק פרי: בשנים האחרונות, אני לא זוכר מזיכרון אישי - - - <קריאה:> היא נכנסה מחודש מאי האחרון, היא חדשה.

<מרק פרי: לא.

<מרק פרי: האפשרות הייתה קיימת תמיד.

<מרק פרי: החל מחודש מאי אנחנו התחלנו להעמיד בבית דין מחוזי כדי לבטא את החומרה היתרה שאנחנו רואים בעבירה הזאת, גם כדי לייחס התנהגות שאינה הולמת.

<מרק פרי: במקרה האחרון שעתרנו לעונש בהורדה בדרגה, העונש שלנו לא התקבל.

<מרק פרי: יש לזה הרבה משמעויות עבור איש הקבע, בין היתר במישר הכספי.

<מרק פרי: אנחנו פוגעים בכספו היטב דרך עונש הקנס.

<מרק פרי: בדרך כלל הענישה הזאת לצד פסילת רישיון ארוכה מאוד נושאת גם עונש של קנס, מאסר על תנאי – זה תמהיל ענישה מאוד משמעותי, מאוד מחמיר שמבטא את חוסר הסובלנות של הצבא לעבירות האלה.

תמר זנדברג: אם תוכלו להעביר בבקשה אלינו באותה הסטטיסטיקה הזאת של התפיסות שציינת, כמה מקרים היו של שחרור מהצבא, כמה הורדה של דרגה, האם היו בשנים האחרונות או מאז מאי, וכמה מקרים של עונשים אחרים.

תמר זנדברג: נשמח לקבל.

תמר זנדברג: כפרה עליך, כן אתה תסכם.

תמר זנדברג: בבקשה.

תמר זנדברג: אתה הדובר האחרון.

תמר זנדברג: לא, אתה תדבר ואחר כך יש לי עוד שאלה.

<אליהו יצחק: אני רוצה להגיד, מהמקום שלי בתור איש קבע לשעבר, אדם ששתה בבסיס, החומרה הכי קשה שלו הייתה זה להיכנס למעצר או להיכנס לכלא - -

<ארז רבן: תבדיל בין נהיגה בשכרות לבין שכרות.

<ארז רבן: שכרות זה לא הדיון פה.

<אליהו יצחק: מחילה מכבודו, נהיגה בשכרות.

<אליהו יצחק: היה בתוך מעצר והיה בתוך כלא ללא הורדת דרגה.

<אליהו יצחק: את הורדת הדרגה שומרים אותה, כעיקרון שזה יקרה, או הטרדה מינית, גניבה, אלימות - - -

<ארז רבן: נגלה לך סוד, מעולם אין שוטר שמרוצה מהעונש.

<ארז רבן: אף פעם שוטר לא יהיה מרוצה מחומרת הענישה.

<ארז רבן: שוטר תמיד יחשוב שצריך יותר.

<אליהו יצחק: אני איש קבע ואני הייתי מעורב בזה הרבה.

<אליהו יצחק: אני אומר לך מהמקום שלי, אני אלכוהוליסט לשעבר והיום אני נקי.

<אליהו יצחק: ב-31 במרץ 7 שנים נקי.

<אליהו יצחק: אני אומר על עצמי, אני נכנסתי 7 ימי מעצר בגלל אלכוהול למרות שהייתי מבשל ל-3,000 איש.

<ארז רבן: תגיד, רק שבעה ימים, רק.

<ארז רבן: תמיד תגיד רק.

<אליהו יצחק: הורדת דרגה הייתה לי על עבירת משמעת, אבל המפקד אמר שזה לא בתחום, זה להבדיל מהטרדה מינית או גניבה או אלימות או איום בנשק או כל זה.

<אליהו יצחק: תודה רבה.

תמר זנדברג: אליהו, רק כדי להציג לכם, הוא מלווה אותנו באמת בתור ניסיון אישי.

תמר זנדברג: הרבה פעמים הוא באמת תורם לנו מהחוויה ומהניסיון האישי שלו ובהרבה מאוד תחומים.

תמר זנדברג: שאלה אחרונה לסיום אליך דוקטור אלמוג.

תמר זנדברג: אנחנו דיברנו כאן באופן מאוד נרחב על אלכוהול ואולי סמים.

תמר זנדברג: ברגע שזה מגיע לבדיקות דם.

תמר זנדברג: , מה היכולת הטכנולוגית שקיימת היום, אם קיימת לאתר, א', קנאביס תחת השפעה, לא שרידים בדם שאנחנו יודעים שהם לא אינדיקציה לנהיגה תחת השפעה.

תמר זנדברג: נגיד שאנחנו רוצים ללכת להיות יותר מדויקים בתחום הזה.

תמר זנדברג: ב', תרופות מרשם: תרופות אופטיות, תרופות אחרות - - -

<ארז רבן: מערפלות חושים.

תמר זנדברג: מערפלות חושים, תודה.

תמר זנדברג: שהן אסורות או לא מומלצות בנהיגה.

תמר זנדברג: יתכן שיש אי שם הרבה מאוד נהיגה שהיא בעצם מסכנת חיים תחת השפעה ושהיא בעצם לא מאובחנת?

<שלמה אלמוג: זו תשובה שמתחלקת למה יש היום ומה יהיה בעתיד, בעוד שנה-שנתיים.

<שלמה אלמוג: לגבי היום, הדרך היחידה לגלות, לזהות, לא לכמת, אבל להגיד שיש או אין בגוף סמים, הרי החוק הוא זירו טולרנס, זה קיים ברוק, בערכת שדה ששוטר יכול להפעיל אותה - - -

תמר זנדברג: אבל קיים או לא קיים לגבי קנאביס, לצורך העניין זה יכול להיות גם אחרי שבועיים.

תמר זנדברג: <קריאה:> לא קיים, אתה אומר בארץ?

<שלמה אלמוג: אני מדבר מה יש בעולם.

<שלמה אלמוג: היא שאלה אותי על טכנולוגיה.

<ארז רבן: דוקטור אלמוג, קיים וקביל?

<שלמה אלמוג: לא, כל הבדיקות לא.

<שלמה אלמוג: כל הבדיקות הללו הן בדיקות אינדוקטיביות שאומרות: הבדיקות האלה של בדיקות רוק, הן בנויות על זה שלוקחים רוק מבנאדם ואז לא צריך לא מזרק ולא שום דבר, עושים את זה בזירת האירוע.

<שלמה אלמוג: זה פד כזה כמו של רופא שיניים, מכניסים אותו לתוך איזו כוסית ושם מתבצעת אוטומטית בדיקה שנותנת תשובה לשאלה כן או לא, בחשד.

<שלמה אלמוג: זה כמו בדיקות שתן בשדה, בחשד.

<שלמה אלמוג: החשד הזה הוא בדרך כלל די מובהק.

<שלמה אלמוג: אם כן, היא as is הולכת למעבדה והמעבדה עושה בדיקה אחרת שהיא בדיקה קבילה בבית משפט, בדיקה מאמתת שנותנת תשובה לשאלה.

<שלמה אלמוג: הדבר הזה קיים בעולם.

<שלמה אלמוג: הוא קיבל תנופה - - -

תמר זנדברג: רגע, האופציה הזאת עם הרוק, היא מודדת הימצאות בדם, היא לא מודדת תחת השפעה?

<שלמה אלמוג: לא.

תמר זנדברג: כלומר, במקרה של קנאביס למשל כשאנחנו יודעים שהשרידים נמצאים בדם שבועיים ושלושה אחרי, זה מדד מאוד לא - - -

<שלמה אלמוג: הרוק נמצא בשווי משקל עם הדם.

<שלמה אלמוג: הרוק מראה מה יש בדם מבלי להיכנס עם מחט בכניסה פנימה.

תמר זנדברג: הבנתי, זה לא מודד.

תמר זנדברג: מכיוון שזה לא מכמת ולא מודד רמות זה לא תחת השפעה.

<שלמה אלמוג: כנ"ל לגבי התרופות האחרות ובעיקר תרופות מרשם שהן סמים בפקודת הסמים המסוכנים, כל "אופיאטים" למיניהם וכדומה, זה קיים.

<שלמה אלמוג: אם יש משהו שעוקף את בדיקות הדם ועוקף את בדיקות הרוק והשתן ונותן השפעה, אין דבר כזה היום בעולם שהוא משהוא מאוד חזק.

<שלמה אלמוג: יש בדיקות כמו שעושה היום המשטרה, בדיקות נוירולוגיות כאלה: הליכה על קו ישר, זה אצבע אף וכל מיני בדיקות מאפיינות.

<שלמה אלמוג: המאפיינים הם טובים מאוד לאלכוהול, הם הרבה פחות טובים לסמים.

<שלמה אלמוג: יש הרבה הוכחות שלגבי סמים, בחלק רואים בחלק לא רואים.

תמר זנדברג: סמים כולל תרופות מרשם, אתה מתכוון שמכילות סמים.

<דודי דויטש: אגב לשאלתך לגבי לתרופות, אם לא יודעים מה מחפשים, אם אין בדיקה כללית, צריך לדעת מה אתה מחפש בשביל למצוא.

<דודי דויטש: לא פעם אנחנו מקבלים בדיקות מהמעבדה ושואלים: 'האם יש גם'.

<דודי דויטש: אומרים: 'לא בדקתי, לא ביקשתם'.

תמר זנדברג: או.

תמר זנדברג: קיי.

תמר זנדברג: נגיד אופיאטים למשל, יש משפחה של חומרים.

<ארז רבן: רמת הריכוז הולכת ויורדת.

<ארז רבן: כלומר, בשימוש חד-פעמי אתה יכול לשאת בדם שלך כמות ננוגרם כזאת שנמשכת שבועיים.

<ארז רבן: השאלה ממתי זה וממתי זה משפיע באופן כזה שזה משפיע בנהיגה.

<שלמה אלמוג: זה לא שבועיים, זה נגמר בתוך כמה שעות, אבל השאריות בדם שאפשר לגלות אותן בבדיקות דם, אפשר לראות עוד כמה ימים ולא מעבר לזה.

<ארז רבן: לפחות בבדיקות שתן שאנחנו עושים - - -

<שלמה אלמוג: שתן, אבל אתה דיברת על דם כרגע.

<שלמה אלמוג: בעתיד היותר רחוק, יש עכשיו מאמץ בינלאומי מאוד גדול לפתח מכשירים שדומים לינשוף בשביל סמים.

<שלמה אלמוג: לטעמי זה עניין שייקח עוד שנתיים-שלוש.

<שלמה אלמוג: כנראה יהיו מכשירים לבדיקת נשיפה שאפשר לקבוע למשל קנאביס, על זה עובדים מאוד הרבה.

תמר זנדברג: אגב, איפה עובדים על זה?

<שלמה אלמוג: עובדים על זה, יש כמה מעבדות - - -

תמר זנדברג: במכון התקנים - - -

<שלמה אלמוג: חלקן בארה"ב, חלקן באירופה.

<שלמה אלמוג: בגרמניה בודקים את זה.

תמר זנדברג: מאה אחוז.

תמר זנדברג: תודה רבה, אני רוצה לסכם את הדיון.

<שלמה אלמוג: יש לי רק עוד עדכון אחד שקיבלתי כרגע שיכול להיות מעניין.

<שלמה אלמוג: לגבי הסיפור של הנהגים הצעירים בתוך ה"גאפ" הזה של ריכוז מאוד נמוך עד לריכוז של המבוגרים.

<שלמה אלמוג: מאז שחוקק, בעצם תוקנה התקנה שלוקחת את תת האוכלוסייה הזאת המיוחדת ונותנת לה כמעט זירו טולרנס, מה שנעשה - - - <קריאה:> זו פקודה.

<שלמה אלמוג: זו הפקודה עצמה, חקיקה ראשית.

<סימונה זילבר: סעיף בפקודת התעבורה.

<שלמה אלמוג: בסדר.

<שלמה אלמוג: בסדר.

<שלמה אלמוג: משטרת ישראל מה שהיא עשתה מיד אחרי שהחוק הזה נכנס לתוקף, היא לקחה את הינשופון, משהו מאוד מאוד חכם, לקחה את הנשיפון שהוא מכשיר סריקה רגיל, אמרנו שהוא Evidence, הוא רק נותן תשובה חשוד או לא, היא לקחה את הנישפון ושמה לו שתי דרגות של ספין, אחד 100 והשני 290, או יותר נכון 280, אז כשאדם רגיל נושף, אם זה מעל ל-290 אז כמו שהיא אמרה – נכשל.

<שלמה אלמוג: אם הוא בין 100 לבין 290 הוא מראה חשוד.

<שלמה אלמוג: השוטר עושה אז אחת ועוד אחת - - -

תמר זנדברג: זה מה שהיא דיווחה.

<שלמה אלמוג: זה מה שזה עושה בפועל.

<שלמה אלמוג: זאת אומרת, החוק הזה הוא מאוד חשוב היה לא רק ברמה הנורמטיבית אלא גם - - -

תמר זנדברג: היא דיווח על זה קודם.

תמר זנדברג: נציגת המשטרה, לזכותה יאמר שהיא אמרה את זה.

<סימונה זילבר: אני הסברתי שזו הדרך שבה אנחנו מיישמים את החוק גם בכלים שעומדים היום לרשותנו - - -

תמר זנדברג: כן, כן, היא הסבירה את זה שהם מופנים לבדיקות דם.

תמר זנדברג: מכאן התחיל כל הדיון על בדיקות הדם.

תמר זנדברג: אני רוצה מאוד מאוד להודות לכולכם על ההשתתפות.

תמר זנדברג: אני רוצה להודות ל"אור ירוק" על היוזמה ובאמת על המעקב המאוד מאוד עיקש.

תמר זנדברג: אני שמחתי שכאן, במהלך הדיון, קיבלנו סוף סוף עדכון אופרטיבי ראשון מזה 5.5, כמעט 6 שנים, על התקדמות ביישום החוק כפי שהוא, נקרא לזה 'דרך המלך', בסדר?

תמר זנדברג: בסופו של דבר זה לטובת הציבור, לטובת האינטרס הציבורי שיהיו המכשירים, שהם יהיו בשימוש, שלא נצטרך לעשות כל מיני ולדרוש מכם נתונים וכל מיני דברים, כי לזה כיוון החוק, לזה כיוון השר וזה מה שצריך לקרות.

תמר זנדברג: אני בכל זאת אשאיר את דיון המעקב בעוד חודשיים מהיום מאחר ואנחנו לקחנו על עצמנו לעקוב אחר ההתקדמות.

תמר זנדברג: נקווה שבעוד חודשיים יהיה לכם לוח זמנים יותר מדויק מתי בפועל יכנס.

תמר זנדברג: גם איזשהו מתווה לומר לנו מה הולך לקרות, מה התהליך הפנימי בתוך המשטרה על מנת להכניס, שנרכשו, נתנה התחייבות לשלם על המכשירים וכו'.

תמר זנדברג: אנחנו ממתינים לבדיקת

תמר זנדברג: כם לגבי אותן בדיקות דם בתקווה שתוך כמה חודשים לא יהיה בכך צורך, יכנסו לתוקף המכשירים החדשים ונוכל להתחיל לאכוף באמצעותם.

תמר זנדברג: אני חושבת שכולנו כאן בשביל הצלת חיים ובאמת בשביל למנוע נהיגה מסוכנת ולכן העיקשות גם שלנו וגם של כל הגורמים הנוגעים בדבר, באמת להגיע ליישום ולאכיפה המאוד מדויקת של החוק הזה.

תמר זנדברג: תודה רבה לכולכם, הישיבה נעולה.